admin, Author at Cook Bake\nΣυντάκτης adminΔημοσιεύτηκε την 19/10/2021 Μορφή ΒίντεοΚατηγορίες VIDEOΑφήστε το σχόλιό σας στο Παντζάρια σαλάτα εύκολη νόστιμη με γιαούρτι\nΣυντάκτης adminΔημοσιεύτηκε την 19/10/2021 19/10/2021 Μορφή ΒίντεοΚατηγορίες VIDEOΑφήστε το σχόλιό σας στο Ρεβύθια λεμονάτα σούπα, ωραία χυλωμένη, εύκολη, νόστιμη!\nΣυντάκτης adminΔημοσιεύτηκε την 19/08/2021 Κατηγορίες Άρθρα, Τρόφιμα - Διατροφικές Αξίες, Υγιεινή Διατροφή & ΣυμβουλέςΑφήστε το σχόλιό σας στο Σταφύλια οφέλη και διατροφική αξία\nΤα σύκα είναι νόστιμα φρούτα που ευδοκιμούν σε εύκρατο κλίμα και χρειάζονται πολύ ήλιο για να παράγουν τους εύγευστους καρπούς τους.\nΦρέσκα είναι διαθέσιμα στο τέλος του καλοκαιριού, ωστόσο μπορεί κανείς να γευτεί τα σύκα αποξηραμένα καθ’ όλη τη διάρκεια του χρόνου.\nείναι από τα αρχαιότερα δέντρα που καλλιέργησε ο άνθρωπος (7000 π.Χ. στην Ιεριχώ) και το πρώτο δέντρο που αναφέρεται στην Βίβλο, εξ ου και το φύλλο συκής των πρωτοπλάστων.\nΚαλλιεργήθηκαν για πρώτη φορά στην Αίγυπτο από όπου μεταφέρθηκαν στην Κρήτη και την υπόλοιπη Ελλάδα, γύρω στο 1500 π.Χ. και αποτέλεσαν βασικό τρόφιμο στην παραδοσιακή τους διατροφή.\nΣτους Ολυμπιακούς Αγώνες οι αθλητές συνήθιζαν να καταναλώνουν σύκα για να ενδυναμώσουν τον οργανισμό τους.\nΤα βρίσκουμε σε μεγάλη ποικιλία:\nάσπρα – μαύρα – κόκκινα – μωβ – πράσινα και το σύκο της Κύμης είναι αναγνωρισμένο από την Ευρωπαϊκή Ένωση, ως προϊόν με Προστατευμένη Ονομασία Προέλευσης.\nΤα σύκα τα αγαπούν οι περισσότεροι για τη γλυκιά και ήπια γεύση τους. Έχουν σχετικά χαμηλές θερμίδες και δεν έχουν λίπος. Ένα μεγάλο, φρέσκο σύκο έχει μόλις 47 θερμίδες. Τα φρέσκα σύκα είναι ευαίσθητα και φθαρτά, έτσι συχνά αποξηραίνονται για να διατηρηθούν.\nΗ αποξήρανσή τους μας δίνει ένα γλυκό και θρεπτικό, φρούτο που μπορείτε να απολαύσετε όλο το χρόνο.\nΥπάρχουν πολλές διαφορετικές ποικιλίες σύκων, οι οποίες ποικίλλουν σε μεγάλο βαθμό στο χρώμα και την υφή. Η φυσική τους γλυκύτητα έκανε τους ανθρώπους να τα χρησιμοποιούν σαν γλυκαντικά πριν τις μέρες των εξευγενισμένων σακχάρων.\nΤα 30 μόλις γραμμάρια ξηρών σύκων έχουν\n3 γραμμάρια φυτικών ινών. Οι ίνες μπορούν να βοηθήσουν στην ανακούφιση του εντέρου όταν πάσχει από δυσκοιλιότητα και να σας κρατήσουν με το αίσθημα του κορεσμού για μεγαλύτερη διάρκεια και να αποφύγετε έτσι το τσιμπολόγημα και τις επιδρομές στο ψυγείο. Μπορούν επίσης να βοηθήσουν στη μείωση της χοληστερόλης και να ελέγξουν τα επίπεδα σακχάρου στο αίμα.\nΤα σύκα είναι πλούσια\nΗ κατανάλωση του σύκου πιθανόν να βοηθά στην καταπολέμηση σεξουαλικών δυσλειτουργιών, ενώ στην αρχαιότητα είχε χρησιμοποιηθεί στη θεραπεία σεξουαλικών μεταδιδόμενων νοσημάτων”\nΤα σύκα τρώγονται ωμά αλλά και σαν γλυκό ή μαρμελάδα.\nΣε σαλάτες, στο γιαούρτι, με ξηρούς καρπούς, με τυριά σαν ορεκτικό.\nΣΥΝΤΑΓΗ ΓΙΑ ΣΥΚΟ ΓΛΥΚΟ ΡΕΤΣΕΛΙ ΘΑ ΒΡΕΙΤΕ ΕΔΩ\nΣΥΝΤΑΓΗ ΓΙΑ ΓΛΥΚΟ ΚΟΥΤΑΛΙΟΥ ΣΥΚΟ ΘΑ ΒΡΕΙΤΕ ΕΔΩ\nΣΥΝΤΑΓΗ ΓΙΑ ΣΑΛΑΤΑ ΜΕ ΣΥΚΑ ΘΑ ΒΡΕΙΤΕ ΕΔΩ\nΣυντάκτης adminΔημοσιεύτηκε την 18/08/2021 01/09/2021 Κατηγορίες Άρθρα, Τρόφιμα - Διατροφικές Αξίες, Υγιεινή Διατροφή & ΣυμβουλέςΑφήστε το σχόλιό σας στο Σύκα, οφέλη και η διατροφική αξία τους\nΣυντάκτης adminΔημοσιεύτηκε την 02/08/2021 02/08/2021 Κατηγορίες Άρθρα, Τρόφιμα - Διατροφικές Αξίες, Υγιεινή Διατροφή & Συμβουλές, Φρούτα - ΛαχανικάΑφήστε το σχόλιό σας στο Πιπεριές-ποικιλίες-διατροφική αξία και οφέλη\nΗ βιταμίνη Α και η υψηλή περιεκτικότητα σε νερό που περιέχει το ροδάκινο κρατάει σε φυσιολογικά επίπεδα την υγρασία στο δέρμα μας διατηρώντας το απαλό και ελαστικό.\nΗ βιταμίνη C ως αντιοξειδωτική ουσία προστατεύει το δέρμα μας από τις ελεύθερες ρίζες και ο συνδυασμός αυτών των θρεπτικών συστατικών διατηρεί το δέρμα μας υγιές.\nΤα νεκταρίνια ανήκουν σε εκείνη την κατηγορία των τροφίμων που είναι σχεδόν «ταυτόσημα» με το καλοκαίρι. Μάλιστα τα νεκταρίνια τα καταναλώνουμε οι περισσότεροι σε καθημερινή βάση κατά τους θερινούς μήνες. Αυτό γιατί είναι εξαιρετικά εύγευστα και μπορούν να αποτελέσουν ιδανικό σνακ. Γι’ αυτό «επιβάλλεται» να τα γνωρίσουμε λίγο παραπάνω.\nΩστόσο, η διάδοση τους\nξεκίνησε στη Μεγάλη Βρετανία στα τέλη του 16ου και στις αρχές του 17ου αιώνα και εισήχθησαν στην Αμερική από τους Ισπανούς.\nΗ πρώτη καταγεγραμμένη αναφορά στην αγγλική γλώσσα είναι από το 1616 αλλά πιθανότατα είχε αναπτυχθεί πολύ νωρίτερα μέσα στην περιοχή των ροδάκινων της κεντρικής και ανατολικής Ασίας.\nΗ βιταμίνη Α θεωρείται πολύ καλή για την υγεία των ματιών, των βλεννογόνων, του δέρματος και του ανοσοποιητικού συστήματος. Επίσης, τα νεκταρίνια διαθέτουν βιταμίνη C στα που θεωρείται ένα σημαντικό αντιοξειδωτικό, που συμβάλλει στην προώθηση της καλής υγείας και ενισχύει το ανοσοποιητικό σύστημα.\nΑκόμη, τα νεκταρίνια διαθέτουν λουτεΐνη,\nπου είναι ένα θρεπτικό συστατικό που προστατεύει τα μάτια και το δέρμα. Θεωρείται σημαντικό αντιοξειδωτικό επειδή προστατεύει από τις ελεύθερες ρίζες, μειώνοντας τον κίνδυνο χρόνιων ασθενειών όπως ο καρκίνος.\nΤα νεκταρίνια διαθέτουν επίσης και άλλες βιταμίνες και μέταλλα, που χρειάζεται ο ανθρώπινος οργανισμός σε καθημερινή βάση για την εύρυθμη λειτουργία.\nπως βοηθά στη δυσκοιλιότητα ιδιαίτερα όταν καταναλώνεται με την φλούδα λόγω των φυτικών ινών που διαθέτει και συμβάλλει στην καλή λειτουργία του εντέρου όταν συνδυάζονται και με άλλα φρούτα, όπως για παράδειγμα δαμάσκηνα.\nΣυντάκτης adminΔημοσιεύτηκε την 30/06/2021 30/06/2021 Κατηγορίες Food & News, Άρθρα, Τρόφιμα - Διατροφικές Αξίες, Υγιεινή Διατροφή & Συμβουλές, Φρούτα - ΛαχανικάΑφήστε το σχόλιό σας στο Ροδάκινα Νεκταρίνια διατροφική αξία και οφέλη\nΣυχνά σε διάφορες συνταγές διαβάζουμε τον όρο «Μπεν Μαρί» (Bain Marie)\nΓνωρίζετε ωστόσο τι ακριβώς είναι;\nΟυσιαστικά πρόκειται για βύθισμα του σκεύους ψησίματος σε ένα άλλο σκεύος με βραστό νερό\nκαι σε στη συνέχεια, τα δύο σκεύη μπαίνουν στο φούρνο για να ψηθεί το περιεχόμενο του πρώτου σκεύους είτε είναι αλμυρό είτε γλυκό.\nΤο νερό λειτουργεί\nκατά κάποιον τρόπο ως «μονωτής» επιβραδύνοντας τη μεταφορά θερμότητας από το φούρνο στο σκεύος ψησίματος αναδιανέμοντας τη θερμοκρασία περιμετρικά του σκεύους.\nΤο μπεν μαρι είναι μια μέθοδος με την οποία θερμαίνουμε υλικά που είναι ευαίσθητα σε θερμοκρασίες άνω των 55 βαθμών η υλικά που είναι ευαίσθητα στις απότομες αλλαγές θερμοκρασίας.\nΤέτοια υλικά είναι η κουβερτούρα, οι σάλτσες που περιέχουν αυγό, το κερί, κ.α.\nΣτο εμπόριο βρίσκουμε πλέον το ειδικό διπλό σκεύος,\nμια μεγάλη κατσαρόλα και μια μικρότερη που εφαρμόζει επάνω στην πρώτη μέσα στην οποία σιγοβράζει νερό, ώστε να μαγειρεύεται κάτι χωρίς να ακουμπάει πάνω στην εστία μας.\nΣταθερή θερμοκρασία μαγειρέματος σημαίνει\nμείωση των πιθανοτήτων καψίματός του μειώνοντας επίσης και το ενδεχόμενο η επιφάνεια του φαγητού ή του γλυκού να «σπάσει».\nΧαρακτηριστικά παραδείγματα χρήσης του μπεν μαρί είναι όταν λιώνουμε τη σοκολάτα βάζοντάς τη σε μεταλλικό σκεύος πάνω από ένα κατσαρολάκι με ζεστό-όχι βραστό- νερό για να μην καεί.\nΔΙΑΒΑΣΤΕ ΕΔΩ ΚΑΙ ΓΙΑ ΤΗΝ ΟΡΟΛΟΓΙΑ ΤΟΥ ΨΗΣΙΜΑΤΟΣ ΜΟΣΧΑΡΙΣΙΟΥ ΚΡΕΑΤΟΣ\nΜΑΘΕΤΕ ΕΔΩ ΤΙ ΣΗΜΑΙΝΕΙ ΤΟ ΚΟΨΙΜΟ ΖΟΥΛΙΕΝ\nΣυντάκτης adminΔημοσιεύτηκε την 12/06/2021 Κατηγορίες Food & News, Άρθρα, Ιδέες & TipsΑφήστε το σχόλιό σας στο Όροι μαγειρικής Μπεν Μαρί (Bain Marie)\nΑν λέξεις όπως σοτάρω, μπλανσάρω κτλ κάτι σου λένε αλλά δεν ξέρεις τι ακριβώς σημαίνουν, το παρακάτω λεξικό θα σε βοηθήσει να κατανοήσεις τι πραγματικά τρως και κυρίως ποιες τεχνικές χρησιμοποιείς.\nΓια τις επόμενες μέρες θα σας παρουσιάζουμε κάθε μέρα κι από έναν όρο.\nΜπλε (bleu), Σενιάν (Saignant), α πουεν (à point), μπιεν κουί (bien cuit)\nΌλα τα παραπάνω αναφέρονται στην θερμοκρασία που φτάνει το κρέας στο μαγείρεμα, κοινώς περιγράφει πόσο έχει ψηθεί.\nMedium Rare Το κέντρο του κρέατος είναι στους 55°C και έχει ρoζ χρώμα\nΣτην περίπτωση του σενιάν (αγγλιστί rare) ας πούμε, το κρέας είναι σχεδόν ωμό, μέτρια ψημένο εξωτερικά, υγρό, ζουμερό και με αίμα στο κέντρο.\nστην Ελλάδα δεν αρέσει ιδιαίτερα αυτό το επίπεδο ψησίματος, 2-3 λεπτά σε κάθε πλευρά και να τρέχει το αίμα!\nΠολύς κόσμος προτιμάει το à point κοινώς μέτριο (medium rare). To κρέας έχει ένα απαλό ροζ χρώμα.\nTο bien cuit (well done) είναι κοινώς το καλοψημένο.\nΣυντάκτης adminΔημοσιεύτηκε την 08/06/2021 18/06/2021 Κατηγορίες Food & News, Άρθρα, Ιδέες & TipsΑφήστε το σχόλιό σας στο Όροι Μαγειρικής ψήσιμο μοσχαρίσιου κρέατος\nΣυντάκτης adminΔημοσιεύτηκε την 06/06/2021 10/06/2021 Κατηγορίες Food & News, Άρθρα, Ιδέες & TipsΑφήστε το σχόλιό σας στο Όροι μαγειρικής κόψιμο Ζουλιέν (Julienne)\nΣυντάκτης adminΔημοσιεύτηκε την 05/06/2021 10/06/2021 Κατηγορίες Food & News, Άρθρα, Ιδέες & TipsΑφήστε το σχόλιό σας στο Όροι μαγειρικής Μιζ αν πλας (Mise en place)\nΣυντάκτης adminΔημοσιεύτηκε την 01/12/2019 03/01/2021 Κατηγορίες Άρθρα, Ιδέες & Tips, Μυστικά ΕιρήνηςΑφήστε το σχόλιό σας στο Κουραμπιέδες Συμβουλές Ειρήνης


Το πλύσιμο των ρούχων αν και φαίνεται εύκολη υπόθεση έχει και αυτό τις δυσκολίες του. Σίγουρα έχουμε βρεθεί όλοι στη δυσάρεστη θέση του να καταστρέψουμε κάποιο ρούχο στην προσπάθεια μας να το πλύνουμε. Υπάρχουν όμως κάποιοι εύκολοι τρόποι για να μειώσουμε την πιθανότητα να συμβεί κάποιο ατύχημα.\nΔιαβάστε τις οδηγίες πλυσίματος των ρούχων\nΓια τη σωστό πλύσιμο των ρούχων οφείλετε να διαβάζετε τις οδηγίες στις ετικέτες τους. Ο βαθμός πλύσης παίζει σημαντικό ρόλο για την καθαριότητα και τη φροντίδα του ρούχου.\nΞεχωρίστε τα ρούχα που θα πλύνετε, βάσει χρώματος. Δεν είναι ευχάριστο να βλέπετε το λευκό σας πουκάμισο να καταλήγει ροζ.\nΕλέγξτε τις τσέπες των ρούχων\nΠριν τα βάλετε στο πλυντήριο, βεβαιωθείτε ότι όλες οι τσέπες των ρούχων σας είναι άδειες. Στους περισσότερους έχει τύχει κάποιο ατύχημα με χρήματα ή με ένα σημαντικό έγγραφο.\nΔιατηρήστε τα λευκά για περισσότερο καιρό.\nΌταν τα λευκά αρχίζουν να κιτρινίζουν ή να χάνουν τη λάμψη τους, απογοητευόμαστε. Για το λόγο αυτό προτιμήστε να μην τα βάζετε μαζί με έντονα λερωμένα ρούχα. Γενικά μπορείτε να προσθέσετε λίγη μαγειρική σόδα ή λευκό ξύδι, ώστε να τα διατηρήσετε πιο λαμπερά τα χρώματα των ρούχων σας.\nΙδιαίτερη προσοχή στα ευαίσθητα ρούχα\nΤα ευαίσθητα ρούχα σας ιδανικά θα ήταν να τα πλύνετε στο χέρι ακολουθώντας τις οδηγίες του κατασκευαστή. Αν δεν έχετε το χρόνο τουλάχιστον βάλτε τα στο ειδικό πρόγραμμα για ευαίσθητα του πλυντηρίου σας χρησιμοποιώντας το ειδικό απορρυπαντικό για ευαίσθητα.\nΔεν χρειάζονται υπερβολές στη δοσολογία απορρυπαντικού ή μαλακτικού. Βάλτε μόνο όσο χρειάζεται για μια πλύση. Σε αντίθετη περίπτωση, θα επιβαρύνετε τα ρούχα που βρίσκονται στον κάδο και θα ξεβγαλθούν δυσκολότερα. Επίσης κερδίζετε και χρήματα.\nΦροντίστε το πλυντήριό σας\nΛόγω των νερών, συχνά δημιουργούνται βρωμιές και δυσάρεστη μυρωδιά. Αυτά είναι πιθανόν να μεταφερθούν ακόμη και στα ρούχα σας. Για το λόγο αυτό, πρέπει να καθαρίζετε το πλυντήριό σας συχνά. Εκτός αυτού όμως οφείλετε να του κάνετε και συντήρηση ανά 6 μήνες.


http Ξεκινούν τα… βάσανα στα πρωταθλήματα ανδρών της ΕΠΣ Καβάλας\nΣτην πρεμιέρα της Α΄ κατηγορίας ο δευτεραθλητής Βύρωνας ταξιδεύει στα Λιμενάρια για την κόντρα με την φιναλίστ του Κυπέλλου Αναγέννηση. Ο φιλόδοξος και φέτος Ορφέας υποδέχεται το Ναζιανζό Ν. Καρβάλης, ο νεοφώτιστος Απόλλων υποδέχεται το Χαλκερό, ο Αστέρας Φωλιάς παίζει με τον Άρη Πηγών, η ΑΕΚ έχει εντός έδρας μάχη με τον Φρίξο Πλατανοτόπου. Δύο ακόμη νεοφώτιστοι, η Κεραμωτή και η Δόξα Αμυγδαλεώνα διασταυρώνουν τα ξίφη τους το απόγευμα της Κυριακής στο γήπεδο της πρώτης. Η 1η αγωνιστική θα ολοκληρωθεί στις 11/9 με το ματς ΜΑ Ορφανίου-Βρασίδας.\nΑνακατατάξεις στη νέα Β΄ κατηγορία και στον 1ο όμιλο επιστρέφει η Γραβούνα μετά από τρία χρόνια απουσίας με πρώτο αντίπαλο την ανανεωμένη Καβάλα 2004. Στο γήπεδο Καρβάλης θα διεξαχθεί το πρώτο τοπικό ντέρμπι της σεζόν μεταξύ Ηρακλή Καβάλας και ΠΑΟΚ. Ο Άρης Ζυγού υποδέχεται την Καλλιράχη, ο Άρης Πρίνου τον Ποντιακό, ο Ποσειδών Καβάλας παίζει στο Χαλκερό με τον Ατρόμητο Λεκάνης και ο Θεαγένης που υποβιβάστηκε παίζει εντός έδρας με τον Άγιο Λουκά.\nΓια τον 2ο όμιλο της Β΄ κατηγορίας, το φιλόδοξο Βυζάντιο υποδέχεται τις Ελπίδες Καβάλας, ο Μακεδονικός Αμισιανών που έφτασε πολύ κοντά στην άνοδο στην περυσινή χρονιά παίζει με τον ΑΟ Κάριανης, ο Κεραυνός Κρηνίδων που υποβιβάστηκε από την Α΄ κατηγορία έχει μάχη με τον Κεραυνό Ελευθερών, η Ένωση Παγ. Δρυάδας έχει εντός έδρας μάχη με την Παναγία, ο ΑΟ Ποταμιάς υποδέχεται το Ακροβούνι, η ΑΕ Πιερέων 2004 παίζει εντός έδρας με το ανανεωμένο ΑΣ Παγγαίο και η νέα Ασπίδα Πολυστύλου υποδέχεται τον ΠΑΟΚ Αγίου Ανδρέα. Ρεπό έχει στην πρεμιέρα ο ΜΑ Φιλίππων.\nΤο πρόγραμματης πρεμιέρας\nΑ' ΚΑΤΗΓΟΡΙΑ-1η Αγωνιστική\n7/9/2019 17:30 ΧΡΥΣΟΧΩΡΙΟΥ Απόλλων Χρυσοχωρίου-Ατρόμητος Χαλκερού\n7/9/2019 17:30 ΦΩΛΙΑΣ Αστέρας Φωλιάς-Άρης Πηγών\n8/9/2019 17:30 ΚΩΤΣΑΛΟΥ ΑΕΚ Καβάλας-Φρίξος Πλατανοτόπου\n8/9/2019 17:30 ΚΕΡΑΜΩΤΗΣ Π.Ο. Κεραμωτής - Δόξα Αμυγδαλεώνα\n8/9/2019 17:30 ΕΛΕΥΘΕΡΟΥΠΟΛΗΣ Ορφέας-Ναζιανζός Ν. Καρβάλης\n8/9/2019 17:20 ΛΙΜΕΝΑΡΙΩΝ Αναγέννηση Λιμεναρίων-Βύρωνας Καβάλας\n11/9/2019 17:30 ΟΡΦΑΝΙΟΥ ΜΑ Ορφανίου-Βρασίδας Ν. Περάμου\nΒ1' ΚΑΤΗΓΟΡΙΑ-1η Αγωνιστική\n7/9/2019 17:30 ΓΡΑΒΟΥΝΑΣ Θράκη Γραβούνα-Καβάλα 2004\n7/9/2019 17:30 ΚΑΡΒΑΛΗΣ Ηρακλής Καβάλας-ΠΑΟΚ Καβάλας\n7/9/2019 17:30 ΞΕΡΙΑ Πανιώνιος Ξεριά-Μακεδονικός Αγιάσματος\n8/9/2019 17:30 ΖΥΓΟΥ Άρης Ζυγού-Κεραυνός Καλλιράχης\n8/9/2019 12:30 ΠΡΙΝΟΥ Άρης Πρίνου-Ποντιακός Ποντολιβάδου\n8/9/2019 11:00 ΛΙΜΕΝΑ Θεαγένης-Άγιος Λουκάς\n8/9/2019 17:30 ΧΑΛΚΕΡΟΥ Ποσειδών Καβάλας-Ατρόμητος Λεκάνης\nΒ2' ΚΑΤΗΓΟΡΙΑ-1η Αγωνιστική\n7/9/2019 16:45 ΚΟΚΚΙΝΟΧΩΜΑΤΟΣ Βυζάντιο-Ακαδημία Ελπίδες Καβάλας\n7/9/2019 17:30 ΑΜΙΣΙΑΝΩΝ Μακεδονικός Αμισιανών-Α.Ο. Κάρυανης\n7/9/2019 17:30 ΚΡΗΝΙΔΩΝ Κεραυνός Κρηνίδων-Κεραυνός Ελευθερών\n7/9/2019 17:30 ΜΕΛΙΣΣΟΚΟΜΕΙΟΥ ΑΕ Πιερέων 2004-Α.Σ. Παγγαίο\n8/9/2019 17:30 ΠΑΛΑΙΟΧΩΡΙΟΥ Ένωση Παγγαιϊκού Δρυάδας-Αίας Παναγίας\n8/9/2019 17:30 ΠΟΤΑΜΙΑΣ Α.Ο. Ποταμιάς-Ατρόμητος Ακροβουνίου\n8/9/2019 17:30 ΠΟΛΥΣΤΥΛΟΥ Ασπίδα Πολυστύλου-ΠΑΟΚ Αγίου Ανδρέα\n**ΡΕΠΟ: Μ.Α. Φιλίππων\nRead 1205 times\tLast modified on Friday, 06 September 2019 13:41\nMore in this category: « Ο Αετός Οφρυνίου κατέκτησε το 2ο Super Cup\tΕΠΣΚ: Ξεκινούν οι δηλώσεις συμμετοχής για τα πρωταθλήματα υποδομής »


134 Following 41 Followers\nJul 21, 2019, 18:00\nΜπορεί να έχουμε μπει για τα καλά σε #mood διακοπών, αλλά έχουμε πάντα μαζί μας #laptop και #tablet ώστε να παρέχουμε πλήρη #υποστήριξη οποιαδήποτε στιγμή! Χρειάζεστε #support σχετικά με τον λογαριασμό σας στο #Pmail; Είμαστε εδώ (ακόμη κι αν βρισκόμαστε στην παραλία). 🌞 🍻\nΕίμαστε πολύ-πολύ κοντά στο να αυξήσουμε τον αποθηκευτικό χώρο όλων των χρηστών στα 2 GB. Χρειαζόμαστε άλλα 6 #ευρώ μηνιαίως.\nΕπισκεφτείτε το προφίλ μας στο #Liberapay και κάντε μια μικρή δωρεά! Εναλλακτικά, μπορείτε να συνεισφέρετε χρησιμοποιώντας #κρυπτονομίσματα (#Bitcoin, #Litecoin, #Ethereum).\nΥπάρχει επίσης δυνατότητα για απευθείας αποστολή χρημάτων μέσω #PayPal ή και με τραπεζική κατάθεση.\nΒάλτε ένα χεράκι να μεγαλώσουμε! 📈 💪\nJul 08, 2019, 10:04\nΑποθηκεύστε, οργανώστε σε άλμπουμ, δείτε, παρουσιάστε και μοιραστείτε με τους ανθρώπους που επιθυμείτε τις αγαπημένες σας φωτογραφίες.\nΠοτέ ξανά χαμένες αναμνήσεις, ποτέ ξανά #usb sticks και εξωτερικοί σκληροί δίσκοι για #backup και μεταφορά, ποτέ ξανά αποστολή αρχείων μέσω #email ή με χρήση τρίτων υπηρεσιών.\nΌλα όμορφα τακτοποιημένα, εύκολα προσβάσιμα και - πάνω απ' όλα - ασφαλή, με την εφαρμογή #Pmail #Gallery! 🖼\nΣτο #Pmail έχουμε ενσωματώσει τον συνεργατικό επεξεργαστή κειμένων #Etherpad, ο οποίος - ακριβώς όπως και το #Mastodon instance στο οποίο γράφουμε αυτή τη στιγμή - φιλοξενείται από την ομάδα @libreops. (Just a #shoutout) ❤\nJul 06, 2019, 09:00\nΓια όσους διαβάζουμε ακόμη τα #νέα χρησιμοποιώντας ροές #RSS, το #Pmail #News είναι πιθανότατα η καλύτερη επιλογή. Διαθέσιμο σε όλες τις συσκευές μέσω οποιουδήποτε σύγχρονου #browser, στις φορητές συσκευές με την εξαιρετική #android εφαρμογή και στο desktop με κάποιον απ' τους άφθονους συμβατούς RSS Readers. 😎\nREADME.md στην έκδοση 1.1.0 και User usage report στην έκδοση 1.1.2.\nJul 04, 2019, 09:54\nΗ @kanellia είχε προτείνει κάποια στιγμή να τυπώσουμε #σουβέρ με το #λογότυπο μας. Ask and thou shall receive ! 😜\nΣε συνεργασία με το αγαπημένο μας #StickerMule, καταφθάνουν σύντομα τα πρώτα... 😀\nΚι επειδή "sharing is caring", ορίστε κι ένα εκπτωτικό κουπόνι των 10$ για #αυτοκόλλητα, #κονκάρδες, #μαγνητάκια κι άλλα καλούδια! 😊\nJul 02, 2019, 12:53\nΚαλό μήνα, είπαμε; Δεν είπαμε! 😊\n#Comic #gif: https://chibird.com\nJul 01, 2019, 10:52\nΟλοκληρώθηκε επιτυχώς η #αναβάθμιση του #Nextcloud στην έκδοση 16.0.1.\nΤο #Pmail μόλις έγινε πιο γρήγορο, πιο σταθερό, πιο πρακτικό! 😃\nJun 30, 2019, 15:31\n#Pmail και #Ασφάλεια = 💗\nΤο #Pmail είναι ένα προσεχτικά στημένο και πάντα ενημερωμένο #Nextcloud instance. Είναι ελεύθερα διαθέσιμο για όλους χρησιμοποιώντας την πολιτική #NYOP (Name Your Own Price), επιτρέποντας στον χρήστη να επιλέξει το ποσό που θέλει να συνεισφέρει για τη συντήρηση της υπηρεσίας. Ανεξάρτητα από το μέγεθος της δωρεάς, όλοι έχουν πλήρη πρόσβαση στις εφαρμογές και ίδιο αποθηκευτικό χώρο, δεν υπάρχουν περιορισμοί, ούτε προνόμια. Περισσότερα έσοδα σημαίνουν περισσότερο χώρο και νέα εργαλεία για όλους! 😉


PREPAC ΑΕΒΕ ΠΡΟΙΟΝΤΑ ΣΥΣΚΕΥΑΣΙΑΣ : Επιδαπέδιες μηχανές κενού ενός θαλάμου\nΝΕ 42 Το μικρότερο μοντέλο της σειράς με καπάκι από Plexy glass. Το μέγιστο πλάτος της σακούλας μπορεί να είναι 420 mm και οι εσωτερικές διαστάσεις του θαλάμου είναι 440 Χ 445 Χ 165 mm.\nΝΕ 42 Ν Το μικρότερο μοντέλο της σειράς με καπάκι από μεταλλικό ανοξείδωτο σκελετό και γυαλί. Το μέγιστο πλάτος της σακούλας μπορεί να είναι 420 mm και οι εσωτερικές διαστάσεις του θαλάμου είναι 440 Χ 445 Χ 165 mm.\nΝΕ 46 Από τα πιο εμπορικά κομάτια της σειράς με καπάκι από plexy glass. To μέγιστο πλάτος της σακούλας μπορεί να είναι 460 mm (με μία αντίσταση κόλλησης για το μοντέλο ΝΕ 1/46 ή με δύο αντιστάσεις κόλλησης για το μοντέλο ΝΕ 2/46). Οι εσωτερικές διαστάσεις του θαλάμου είναι 625 Χ 470 Χ 170 mm.\nΝΕ 46 Ν Από τα πιο εμπορικά κομάτια της σειράς με καπάκι από μεταλλικό ανοξείδωτο σκελετό και γυαλί. To μέγιστο πλάτος της σακούλας μπορεί να είναι 460 mm (με μία αντίσταση κόλλησης για το μοντέλο ΝΕ 1/46 Ν ή με δύο αντιστάσεις κόλλησης για το μοντέλο ΝΕ 2/46 Ν). Οι εσωτερικές διαστάσεις του θαλάμου είναι 625 Χ 470 Χ 170 mm.\nΝΕ 48 Επιδαπέδια μηχανή με καπάκι από plexy glass. Αντίσταση κόλλησης με πλάτος 480 mm και εσωτερικές διαστάσεις θαλάμου 500 Χ 550 Χ 190 mm.\nΝΕ 48 Ν Επιδαπέδια μηχανή με καπάκι από μεταλλικό ανοξειδώτο σκελετό και γυαλί. Αντίσταση κόλλησης με πλάτος 480 mm και εσωτερικές διαστάσεις θαλάμου 500 Χ 550 Χ 165 mm.\nΝΕ 63 DD Επιδαπέδια μηχανή με καπάκι από plexy glass. Η μηχανή είναι εφοδιασμένη με μία ή δύο αντιστάσεις κόλλησης (μοντέλα ΝΕ 1/63 DD και ΝΕ 2/63 DD) με πλάτος 480 mm και εσωτερικές διαστάσεις θαλάμου 750 Χ 510 Χ 180 mm.\nΝΕ 63 Ν Επιδαπέδια μηχανή με καπάκι από μεταλλικό ανοξείδωτο σκελετό και γυαλί. Η μηχανή είναι εφοδιασμένη με μία ή δύο αντιστάσεις κόλλησης (μοντέλα ΝΕ 1/63 Ν και ΝΕ 2/63 Ν) με πλάτος 480 mm και εσωτερικές διαστάσεις θαλάμου 750 Χ 510 Χ 180 mm.\nΝΕ 2/14 DD Επιδαπέδια μηχανή με καπάκι από plexy glass. Η μηχανή είναι εφοδιασμένη με δύο αντιστάσεις κόλλησης με πλάτος 650 mm και εσωτερικές διαστάσεις θαλάμου 825 Χ 660 Χ 240 mm.\nΝΕ 2/14 Ν Επιδαπέδια μηχανή με καπάκι από μεταλλικό ανοξείδωτο σκελετό και γυαλί. Η μηχανή είναι εφοδιασμένη με δύο αντιστάσεις κόλλησης με πλάτος 650 mm και εσωτερικές διαστάσεις θαλάμου 825 Χ 660 Χ 200 mm. Προαιρετικά διατίθεται με μεγαλύτερο ύψος θαλάμου (300 και 400 mm)\nΝΕ 2/18 Ν Επιδαπέδια μηχανή με καπάκι από μεταλλικό ανοξείδωτο σκελετό και γυαλί. Η μηχανή είναι εφοδιασμένη με δύο αντιστάσεις κόλλησης με πλάτος 420 mm (η με μία αντίσταση 1000 mm στο μπροστινό μέρος της μηχανής) και εσωτερικές διαστάσεις θαλάμου 1200 Χ 450 Χ 185 mm. Η μηχανή προτείνεται σε εταιρειές που θέλουν να έχουν αυξημένο αριθμό παραγωγής για μακρία προιόντα (π.χ. λουκάνικα).\nH συγκεκριμένη σειρά μηχανών αναφέρεται σε εταιρείες μεσαίου ή μεγάλου μεγέθους όπου οι απαιτήσεις σε παραγωγηκότητα είναι αυξημένες.\nΤο αποτέλεσμα του κενού είναι το ίδιο σε όλη την γκάμα των μοντέλων και η διαφοροποίηση των μοντέλων αφορά κυρίως τις διαστάσεις του θαλάμου και το μήκος των αντιστάσεων κόλλησης.\nΌλες οι μηχανές είναι κατασκευασμένες από ανοξείδωτο ατσάλι και έχουν αντλίες του Γερμανικού οίκου BUSCH που θεωρείται από τους μεγαλύτερους και πιο αξιόπιστους κατασκευαστές αντλιών κενού.


Jvc Dvd+r 16x 4,7gb Cakebox 100pcs Japan Made By Taiyo Yuden - Οπτικοι δισκοι (ANA.JVC0212)\nΑρχική > Είδη γραφείου > DVD • CD • Blu Ray > JVC DVD+R 16X 4,7GB CAKEBOX 100PCS JAPAN MADE BY TAIYO YUDEN\nJVC DVD+R 16X 4,7GB CAKEBOX 100PCS JAPAN MADE BY TAIYO YUDEN\nJVC στην κατηγορία ΟΠΤΙΚΟΙ ΔΙΣΚΟΙ\nΗ JVC, κατασκευαστής άριστων συσκευών ήχου και εικόνας, με πάνω από 70 χρόνια τεχνογνωσίας, φέρνει στην αγορά την νέα σειρά οπτικών δίσκων CD και DVD. Σε συνεργασία με την κορυφαία εταιρεία κατασκευής οπτικών δίσκων, Taiyo Yuden, παρουσιάζει λύσεις για όλες τις ανάγκες και απαιτήσεις. Οι οπτικοί δίσκοι της JVC είναι συμβατοί με όλες τις συσκευές εγγραφής και χάρη στην άριστη ποιότητα κατασκευής και το εξαιρετικά χαμηλό failure rate είναι σίγουρο ότι θα σας αφήσουν απόλυτα ευχαριστημένους.\nΑπό χρήστη ΚΩΝΣΤΑΝΤΙΝΙΔΗΣ ΓΡΗΓΟΡΗΣ - Βαθμολογία 10 στις 19-06-2012\nΜε το Νερο 7.8 εμφανίζει ως μέγιστη ταχύτητα εγγραφής τα 18x αντί για 16x που λέει. Πάρα πολύ καλά!\nΑπό χρήστη ΣΙΓΟΣ ΑΘΑΝΑΣΙΟΣ - Βαθμολογία 9 στις 10-03-2012\nΣχεδόν εφάμιλα με τα Taiyo Yuden τα οποία χρησιμοποιούσα μέχρι να εξαφανιστούν.\nΠάντως και στα JVC γράφω ταινίες διάρκειας 150 και παίζουν κανονικότατα ξανά και ξανά σε dvd player 6 χρόνων.\nJVC DVD+R 16X 4,7GB CAKEBOX 100PCS JAPAN MADE BY TAIYO YUDEN (ANA.JVC0212)\nΑπό χρήστη ΚΩΝΣΤΑΝΤΙΝΙΔΗΣ ΓΡΗΓΟΡΗΣ - Βαθμολογία 10 - 19-06-2012\nΑπό χρήστη ΣΙΓΟΣ ΑΘΑΝΑΣΙΟΣ - Βαθμολογία 9 - 10-03-2012\nJVC DVD+R 16X 4,7GB CAKEBOX 100PCS JAPAN MADE BY TAIYO YUDEN ANA.JVC0212 ANA.JVC0212 JVC JVC ΟΠΤΙΚΟΙ ΔΙΣΚΟΙ Κατηγορία: ΟΠΤΙΚΟΙ ΔΙΣΚΟΙ •JVC στην κατηγορία ΟΠΤΙΚΟΙ ΔΙΣΚΟΙ Η JVC, κατασκευαστής άριστων συσκευών ήχου και εικόνας, με πάνω από 70 χρόνια τεχνογνωσίας, φέρνει στην αγορά την νέα σειρά οπτικών δίσκων CD και DVD. Σε συνεργασία με την κορυφαία εταιρεία κατασκευής οπτικών δίσκων, Taiyo Yuden, παρουσιάζει λύσεις για όλες τις ανάγκες και απαιτήσεις. Οι οπτικοί δίσκοι της JVC είναι συμβατοί με όλες τις συσκευές εγγραφής και χάρη στην άριστη ποιότητα κατασκευής και το εξαιρετικά χαμηλό failure rate είναι σίγουρο ότι θα σας αφήσουν απόλυτα ευχαριστημένους. Η συσκευασία διαθέτει 100 τεμ DVD+R σε πλαστική θήκη cakebox. • Χωρητικότητα: 120 λεπτά - 4, 7 Gb• Ταχύτητα Εγγραφής: 16x JVC DVD+R 16X 4,7GB CAKEBOX 100PCS JAPAN MADE BY TAIYO YUDEN


Mercury Prize 2013 – Το βραβείο των ανατροπών φτιάχνει... - Provocateur\nMercury Prize 2013 – Το βραβείο των ανατροπών φτιάχνει καριέρες\nΤέσσερα φαβορί και μια έκπληξη παλεύουν απόψε για ένα βραβείο.\nΉταν το 1992 όταν ένα βραβείο έκανε την παρθενική του εμφάνιση στον κόσμο της μουσικής, άλλαξε τα δεδομένα και στο πέρασμα των χρόνων μετατράπηκε σε θεσμό. Ο λόγος για το Mercury Prize, κατά πολλούς το βραβείο των ανατροπών, για άλλους το βραβείο των ευκαιριών.\nΚαι φυσικά οι Βρετανοί ανακάλυψαν τα δικά τους Grammy Awards, καθώς σε αυτά τα 21 χρόνια της ύπαρξής του, το Mercury Prize είναι το βραβείο που γεννάει αστέρια και φτιάχνει καριέρες.\nΧάρη σε αυτό μετατράπηκαν από άγνωστες μπάντες σε είδωλα συγκροτήματα όπως οι Franz Ferdinand, οι Klaxons, ακόμα και οι Suede (πολύ παλιά). Ενώ από την άλλη super stars, όπως οι Adele, οι Radiohead και η Amy Winehouse, αν και έχουν (είχαν) προταθεί τουλάχιστον δύο φορές, ποτέ δεν έχουν κερδίσει. Έστω κι αν τα άλμπουμ τους πούλαγαν εκατομμύρια αντίτυπα παγκοσμίως.\nΚαι τώρα 12 μουσικοί/συγκροτήματα περιμένουν με κομμένοι την ανάσα την αποψινή βραδιά (30 Οκτωβρίου), όταν και θα ανακοινωθεί ο νικητής. Έστω, κι αν φέτος, είναι αρκετοί αυτοί που δεν το έχουν ανάγκη – είναι ήδη stars.\nΧωρίς αμφιβολία τα αγαπημένα παιδιά της Βρετανίας εδώ και μια 7ετια. Και τα τέσσερα παλιότερά τους άλμπουμ έχουν γνωρίσει επιτυχία, αλλά το «ΑΜ» φέτος διαφέρει – είναι με διαφορά ο πιο ώριμος και καλύτερός τους δίσκος. Και μάλιστα αν κερδίσουν θα γίνουν οι δεύτεροι, μετά την PJ Harvey που παίρνουν το βραβείο για 2η φορά (είχαν αναδειχθεί νικητές και το 2006 με το «Whatever people say I am, That's what I'm not»).\nΜετά από μια 10ετια «σιωπής» ο Δούκας του rock επέστρεψε με το «Next day» και προκάλεσε ενθουσιασμό στους θαυμαστές του. Δεν είναι τυχαίο που όταν κυκλοφόρησε το πρώτο single «Where are we know?» παραλίγο να πέσει το internet στην Αγγλία!\nΤο συγκρότημα του «δικού» μας Yanni Philippaki παρουσίασε ένα εκπληκτικό δίσκο, με επικές στιγμές και μοναδικούς στίχους. Το «Holy Fire» είναι με διαφορά η καλύτερη δουλειά των Foals, ήδη χρυσό στην Αγγλία και ένα από τα μεγάλα φαβορί.\nΔεύτερη υποψηφιότητα σε ισάριθμα άλμπουμ για τον 24χρονο καλλιτέχνη. Με την διαφορά ότι με το «Overgrown» κατάφερε αυτή τη φορά να κατακτήσει και τις ΗΠΑ, φτάνοντας στο Νο.32 των US charts.\nΤο νέο next big thing της Βρετανίας και αγαπημένο παιδί του κόσμου – τόσο αγαπημένο ακόμα και στην κατηγορία «αγαπούν να μισούν». Στα 19 του χρόνια έχει φανατικούς θαυμαστές, ορκισμένους haters, ένα σύντομο φλερτ με την Cara Delevingne και ένα ομώνυμο άλμπουμ που έσπασε ρεκόρ στο Μεγάλο Νησί.


Το πρόγραμμα «Δευκαλίων» υλοποίησε το Εργαστήριο Εφαρμογών Εικονικής Πραγματικότητας του Παιδαγωγικού Τμήματος Δημοτικής Εκπαίδευσης του Πανεπιστημίου Ιωαννίνων με τη συνεργασία του Εργαστήριου Μετεωρολογίας του Πανεπιστημίου Ιωαννίνων και του Γεωδυναμικού Ινστιτούτου του Αστεροσκοπείου Αθηνών.\nΌπως τόνισε ο καθηγητής και πρόεδρος του Τμήματος Αναστάσιος Μικρόπουλος το πρόγραμμα που φέρει τον τίτλο «Δευκαλίων» μετασχηματίζει την επιστημονική γνώση στη σχολική γλώσσα με εικόνες κατανοητές στα παιδιά.\n«Προσπαθούμε να ευαισθητοποιήσουμε τον μαθητικό πληθυσμό Πρωτοβάθμιας και Δευτεροβάθμιας Εκπαίδευσης με την παροχή επιμέρους πληροφοριών για την αντιμετώπιση φυσικών καταστροφών. Εργάστηκε μία ομάδα 40 ατόμων ειδικών εκπαιδευμένων σε φυσικές καταστροφές και εκπαιδευτικών, ειδικών στη σχεδίαση ψηφιακών εφαρμογών.\nΤο τεχνικό δελτίο και η πρόταση του υπουργείου Παιδείας είναι το υλικό αυτό να περάσει και στην εκπαιδευτική διαδικασία», τόνισε ο κ. Μικρόπουλος. Προς το παρόν πάντως η εφαρμογή είναι προσβάσιμη εκτός από τον δικτυακό τόπο του έργου και στο Ψηφιακό Αποθετήριο του υπουργείου Παιδείας και σύντομα στον δικτυακό τόπο της Εκπαιδευτικής Τηλεόρασης.


Ζήτημα εθνικής ασφάλειας θέτει ο Κώστας Καραμανλής - Stagonnews\nΖήτημα εθνικής ασφάλειας θέτει ο Κώστας Καραμανλής\n2 Ιουλίου 2015, 18:02\nΔραματική δήλωση περισσότερο για τους γεωπολιτικούς κινδύνους παρά για τις οικονομικές προεκτάσεις\nΜε μήνυμά του ενόψει του δημοψηφίσματος της Κυριακής, ο πρώην πρωθυπουργός Κώστας Καραμανλής κάλεσε τους Έλληνες να πουν «ναι» στην Ευρώπη, τονίζοντας πως ένα «όχι» θα ερμηνευτεί από όλους σε όλο τον κόσμο ως επιλογή αποχώρησης από την καρδιά της Ευρώπης και ταυτόχρονα έθεσε ζήτημα εθνικής ασφάλειας σε περίπτωση επικράτησης του «οχι».\nΣε δραματικούς τόνους και στο πρώτο του τηλεοπτικό μήνυμα από τότε που αποχώρησε από την πρωθυπουργία, ο Κώστας Καραμανλής εμφανίστηκε εξαιρετικά προβληματισμένος και ανήσυχος και εκτός από το οικονομικό θέμα χτύπησε ηχηρό καμπανάκι για τα εθνική θέματα.\nΣτη δήλωσή του ο Κώστας Καραμανλής είπε ότι τυχόν έξοδος της Ελλάδας από την ευρωπαϊκή οικογένεια μπορεί να έχει οικονομικό κόστος για τους αδύναμους, όμως πάνω από όλα επιβάλλεται η παραμονή στην Ευρώπη για εθνικούς λόγους.\n«Όποιος έχει γεννηθεί και μεγαλώσει σε αυτή τη δύσκολη και ασταθή γειτονιά του κόσμου, όπως όλοι εμείς οι Έλληνες, ξέρει από μικρό παιδί ότι η εθνική ασφάλεια πρέπει να είναι το υπέρτατο κριτήριο των αποφάσεών μας» τόνισε ο πρώην πρωθυπουργος.\n«Μοιράζομαι αυτές τις σκέψεις μαζί σας, όχι γιατί έχω οποιαδήποτε προσωπική επιδίωξη. Το τελευταίο που επιθυμώ είναι να εμπλακώ σε κομματικούς ανταγωνισμούς και διαμάχες. Αισθάνομαι όμως την υποχρέωση να σας πω, όπως πάντα, την αλήθεια.\nΕξωθώντας την Ελλάδα εκτός ευρωπαϊκού πλαισίου εκθέτουμε τη χώρα μας σε κινδύνους. Και αυτό δεν πρέπει να γίνει με κανέναν τρόπο. Όσοι, καλοπροαίρετα, νομίζουν ότι ψηφίζοντας ‘’όχι» την Κυριακή ενισχύουν τη διαπραγματευτική θέση της χώρας, σφάλλουν. Και σφάλλουν σοβαρά. Διότι η επικράτηση του ‘’όχι» θα ερμηνευθεί από όλους, σε όλον τον κόσμο, ως επιλογή αποχώρησης από την καρδιά της Ευρώπης. Θα είναι το πρώτο βήμα προς την έξοδο» τόνισε.\nΜάλιστα ο Κώστας Καραμανλής διατήρησε ενωτικούς τόνους και υπογράμμισε ότι όποιος ψηφίζει «όχι» το κάνει καλοπροαίρετα πιστεύοντας ότι με αυτό τον τρόπο βοηθάει τη χώρα, όμως ταυτόχρονα επεσήμανε τους κινδύνους που ο ίδιος πιστεύει ότι ελλοχεύουν.\nΕξωθώντας την Ελλάδα εκτός ευρωπαϊκού πλαισίου εκθέτουμε τη χώρα μας σε κινδύνους. Και αυτό δεν πρέπει να γίνει με κανέναν τρόπο. Όσοι, καλοπροαίρετα, νομίζουν ότι ψηφίζοντας ‘’όχι» την Κυριακή ενισχύουν τη διαπραγματευτική θέση της χώρας, σφάλλουν. Και σφάλλουν σοβαρά. Διότι η επικράτηση του ‘’όχι» θα ερμηνευθεί από όλους, σε όλον τον κόσμο, ως επιλογή αποχώρησης από την καρδιά της Ευρώπης. Θα είναι το πρώτο βήμα προς την έξοδο.\nΘαύμα οι μουγκοί μίλησαν


Τα Καμπιά είναι κτισμένα σε μέσο υψόμετρο 490 μέτρων. Η μορφολογία είναι διαμελισμένη από το ποτάμιο δίκτυο του Πηδιά. Από γεωλογικής απόψεως, στη διοικητική έκταση του χωριού κυριαρχούν οι λάβες που περιβάλλουν τον ορεινό όγκο του Τροόδους. Γύρω από τον οικισμό επικρατούν οι άργιλλοι και οι αλλουβιακές αποθέσεις. Πάνω στα πετρώματα αυτά αναπτύχθηκαν φαιοχώματα και ασβεστούχα εδάφη.\nΗ περιοχή του χωριού δέχεται μια μέση ετήσια βροχόπτωση περί τα 420 χιλιοστόμετρα. Καλλιεργούνται κυρίως τα αμπέλια (με επιτραπέζιες και οινοποιήσιμες ποικιλίες), οι ελιές, οι αμυγδαλιές, λίγα φρουτόδεντρα, τα όσπρια, τα νομευτικά φυτά, τα λαχανικά (κυρίως πατάτες και ντομάτες) και τα σιτηρά. Καλλιεργούνται επίσης λίγα εσπεριδοειδή. Ωστόσο υπάρχουν αρκετές άγονες ακαλλιέργητες εκτάσεις που καταλαμβάνονται από χαμηλά δάση και θαμνώδη άγρια βλάστηση.\nΤο συγκοινωνιακό δίκτυο του χωριού είναι αρκετά καλό. Στα ανατολικά συνδέεται οδικά με το χωριό Αναλιόντας (περί τα 3,5 χμ), στα νότια με το χωριό Καπέδες (περί τα 4 χμ.) και μέσω του με το μοναστήρι του Μαχαιρά (περί τα 13 χμ. νοτιοδυτικά). Συνδέεται επίσης στα βόρεια με το χωριό Πέρα (περί τα 3 χμ.) και μέσω του με την πρωτεύουσα Λευκωσία.\nΜέσα στα διοικητικά όρια του χωριού βρίσκονται τα μεταλλεία των Καμπιών (για τα οποία βλέπε σχετικό λήμμα), που στη διάρκεια της λειτουργίας τους πρόσφεραν εργοδότηση σε αρκετούς κατοίκους του χωριού.\nΤα Καμπιά είναι χωριό που υφίσταται από την εποχή της Φραγκοκρατίας, κατά τη διάρκεια της οποίας αποτελούσε, σύμφωνα προς τον κατάλογο του ντε Μας Λατρί, φέουδο που ανήκε στη βασιλική οικογένεια της Κύπρου. Εξάλλου το χωριό βρίσκεται σημειωμένο και σε παλαιούς χάρτες ως Cabia. Το χωριό μνημονεύεται και σε δυο παλαιά χειρόγραφα, της περιόδου της Βενετοκρατίας, πράγμα που επιβεβαιώνει το γεγονός ότι τούτο υφίστατο κατά τα Μεσαιωνικά χρόνια.\nΟ Φλώριος Βουστρώνιος (16ος αιώνας) μνημονεύει τα Καμπιά (γράφοντας Cambio αλλά και Cambia) ως φέουδο κατά την περίοδο της Φραγκοκρατίας. Γράφει συγκεκριμένα ότι, κατά την αναδιανομή των φέουδων την οποία είχε κάνει ο βασιλιάς της Κύπρου Ιάκωβος Β΄ μετά την άνοδό του στο θρόνο το 1460, τα Καμπιά δόθηκαν σε ένα αξιωματούχο Παλόλ Κόστα, μαζί με ένα άλλο χωριό, τα Παρσάτα.\nΕίναι, ωστόσο, βέβαιο ότι η περιοχή του χωριού εκατοικείτο από την Αρχαιότητα, αφού βρίσκεται στην έκταση του αρχαίου βασιλείου της Ταμασσού (απέχει λιγότερο από 2 χμ. από τον επισημασμένο αρχαιολογικό χώρο της Ταμασσού). Στην περιοχή του χωριού υπάρχουν αρχαία κατάλοιπα.\nΌπως και του χωριού Καμπίν (ή Καμπίν του Φαρμακά) η ονομασία σημαίνει μικρό κάμπο, έτσι και του χωριού Καμπιά σημαίνει μικρά αγροτεμάχια, μικρούς κάμπους.\nΑπό τα Καμπιά καταγόταν ο εθνομάρτυρας αρχιεπίσκοπος Κύπρου Κυπριανός* (1810 -1821), από την πλευρά της μητέρας του Μαρίας ή Μαριούς. Ο πατέρας του Γεώργιος καταγόταν από τον Στρόβολο. Ο γάμος των γονιών του έγινε στα Καμπιά, όπου ο Γεώργιος είχε μεγάλη κτηματική περιουσία. Δεν είναι όμως απόλυτα ξεκαθαρισμένο αν ο Κυπριανός γεννήθηκε στα Καμπιά ή στον Στρόβολο.\nΗ εκκλησία του χωριού, αφιερωμένη στον άγιο Γεώργιο, δεν παρουσιάζει ιδιαίτερο ενδιαφέρον. Ο Γκάννις θεωρεί ότι υπέστη ολέθρια ανακαίνιση (αρχές του 20ού αιώνα). Λίγες τοιχογραφίες που σώζονται, ανήκουν στον 17ο αιώνα.


Bloomberg: Πέμπτη πιο μίζερη οικονομία στον κόσμο η Ελλάδα – Αρκαδική\nHomeΚΥΡΙΟΤΕΡΕΣ ΕΙΔΗΣΕΙΣΟΙΚΟΝΟΜΙΑBloomberg: Πέμπτη πιο μίζερη οικονομία στον...\nAdmin 18 April 2019 ΟΙΚΟΝΟΜΙΑ 441 Views\nΤην αρνητική πρωτιά κατέχει η Βενεζουέλα του Νικολάς Μαδούρο\nΣτην 5η θέση στη λίστα με τις πιο μίζερες οικονομίες του κόσμου βρίσκεται η Ελλάδα σύμφωνα με τον δείκτη Misery Index του Bloomberg. Η χώρα μας φιγουράρει στις πρώτες θέσεις μαζί με Βενεζουέλα, Αργεντινή, Νότια Αφρική και Τουρκία.\nΤην αρνητική πρωτιά κατέχει η Βενεζουέλα του Νικολάς Μαδούρο, όπου ο πληθωρισμός προβλέπεται να εκτιναχθεί στο 8.000.000% φέτος.\nΗ λιγότερη «μίζερη» οικονομία του κόσμου είναι εκείνη της Ταϊλάνδης. Ακολουθούν ακόμη δύο ασιατικές: η Σιγκαπούρη και η Ιαπωνία. Την πρώτη πεντάδα συμπληρώνουν Ελβετία και Δανία.


Δημοσίευση 21 Νοεμβρίου 2018, 02:02 / Ανανεώθηκε 20 Νοεμβρίου 2018, 14:31\nΣυχνά γίνονται έλεγχοι στα λεωφορεία που μεταφέρουν επιβάτες από το Σαράγεβο προς τα σύνορα με την Κροατία. Οι αστυνομικοί έχουν εντολή να εντοπίζουν μετανάστες που έχουν εισέλθει παράνομα στη χώρα. Το τελευταίο διάστημα όμως όλο και λιγότεροι μετανάστες χρησιμοποιούν τα μέσα μαζικής μεταφοράς στην περιοχή που ανήκει στο καντόνι Ούνα-Σάνα. Ο λόγος είναι η απόφαση της κυβέρνησης να μην επιτρέπει σε μετανάστες την είσοδο στο καντόνι Ούνα-Σάνα. Η επίσημη εξήγηση για αυτό το μέτρο είναι ότι στην περιοχή έχουν εξαντληθεί οι δυνατότητες στέγασής τους. Ωστόσο αξίζει να σημειωθεί ότι το συγκεκριμένο καντόνι συνορεύει με την Κροατία και αποτελεί έτσι δίοδο προς την ΕΕ.\nΗ απόφαση ελήφθη στα τέλη Οκτωβρίου. Λίγες μέρες νωρίτερα οι κάτοικοι της γειτονικής πόλης Μπίχατς είχαν στήσει οδοφράγματα, διαμαρτυρόμενοι για τα ελλιπή μέτρα της τοπικής αυτοδιοίκησης όσον αφορά την αντιμετώπιση της προσφυγικής κρίσης.\nΠαρά τις ελλείψεις όσον αφορά τα καταλύματα και την απαγόρευση χρήσης των μέσων μαζικής μεταφοράς σε ολόκληρο το καντόνι Ούνα-Σάνα, πρόσφυγες και μετανάστες συνεχίζουν να καταφθάνουν στις πόλεις Μπίχατς και Βέλικα Κλαντούσα, επειδή βρίσκονται κοντά στα κροατικά σύνορα. Αυτός όμως δεν είναι ο μόνος λόγος αφού πολλοί πρόσφυγες μαθαίνουν ότι οι κάτοικοι της περιοχής είναι ευγενικοί και διατεθειμένοι να βοηθήσουν. Αρκετοί πρόσφυγες μιλώντας στη DW το επιβεβαίωσαν αυτό. Επίσημα στοιχεία δεν υπάρχουν, αλλά σύμφωνα με εκτιμήσεις, στην πόλη Βέλικα Κλαντούσα, η οποία έχει 40.000 κατοίκους, αυτή τη στιγμή ζουν μεταξύ 600 και 1.000 μετανάστες.\n«Κάτι υπάρχει σε αυτή την πόλη που δεν το έχω δει πουθενά αλλού» λέει η Νοτζάρα Αχμετάσεβιτς, εθελόντρια που έχει εργαστεί σε πολλά προσφυγικά καταλύματα, μεταξύ άλλων και στην Ελλάδα. «Εδώ υπάρχει, όπου είναι δυνατόν, μια κοινή ζωή ντόπιων και ανθρώπων που έχουν έρθει εδώ».\nΥπάρχουν αρκετοί πρόσφυγες που θέλουν να παραμείνουν στη Βοσνία. Μέχρι τα τέλη Οκτωβρίου περισσότεροι από 1.000 μετανάστες κατέθεσαν αίτηση ασύλου στη χώρα. Ωστόσο το υπουργείο Ασφάλειας δεν παραχώρησε ούτε σε έναν μετανάστη άσυλο.\nΑπό την ΕΕ πίσω στη Βοσνία\nΤην ίδια ώρα όμως η διέλευση των προσφύγων προς την ΕΕ δεν είναι ιδιαίτερα δύσκολη. Σύμφωνα με τις βοσνιακές αρχές από την αρχή της χρονιάς καταγράφηκαν περίπου 21.000 μετανάστες, αυτή τη στιγμή όμως βρίσκονται το πολύ 3.000 στη χώρα, οι περισσότεροι εκ των οποίων στο καντόνι Ούνα-Σανα. Στη χώρα υπάρχουν τέσσερα κέντρα υποδοχής προσφύγων και ένα κατάλυμα, το οποίο δεν υπόκειται στον έλεγχο του κράτους. Πολλοί μετανάστες έχουν βρει καταφύγιο σε εγκαταλελειμμένα σπίτια ή εργοστάσια. Κάποιοι φιλοξενούνται και από οικογένειες.\nΟι πιο δύσκολες συνθήκες επικρατούν σίγουρα στο αυτοσχέδιο κατάλυμα Τρνόβι στην Βελίκα Κλαντούσα. Εκεί οι τουαλέτες και οι ντουζιέρες δεν επαρκούν για τους ανθρώπους που ζουν στο κατάλυμα και συχνά δεν υπάρχει ούτε τρεχούμενο νερό. Κανείς δεν θέλει να περάσει τον χειμώνα εδώ και γι' αυτό πολλοί προσπαθούν να περάσουν τα σύνορα προς την Κροατία.\nΈτσι και ο Αλί από το Πακιστάν, ο οποίος τους τελευταίους τέσσερις μήνες κατάφερε να περάσει οκτώ φορές τα σύνορα. Κάθε φορά όμως η κροατική αστυνομία τον συνελάμβανε και τον επέστρεφε παρανόμως στη Βοσνία Ερζεγοβίνη. Την περασμένη εβδομάδα κατάφερε άλλη μια φορά να φτάσει στη Σλοβενία, όπου πήγε μόνος του στην αστυνομία, δηλώνοντας ότι θέλει να ζητήσει άσυλο. «Μου είπαν να έρθω πάλι το πρωί. Το πρωί όμως με έβαλαν σε ένα αυτοκίνητο και σε μισή ώρα είδα τα κροατικά σύνορα».


Ευχαριστήριο «Κράνης» για την «Λευκή Νύχτα» - Εφημερίδα Κεφαλονιά\nΕυχαριστήριο «Κράνης» για την «Λευκή Νύχτα»\nΟ Εμπορικός Σύλλογος Αργοστολίου η ΚΡΑΝΗ έχει κάθε λόγο να ευχαριστήσει όλους όσους ενεργά συμμετείχαν στη διοργάνωση, στη διεξαγωγή και τελικά στην επιτυχία που είχε η Λευκή Νύχτα στο Αργοστόλι.\nΕνίοτε, η πρώτη φορά πάει… δεξιά! Ευχαριστούμε τους χορηγούς μας:\nΕυάγγελο Κουλουμπή από το, Kouloumpis Travel.\nΙάκωβο Νιφοράτο από Luminus φωτισμός\nΜάκη Σκλαβουνάκη από το εστιατόριο Κουτούκι.\nRadio, Ionian galaxy 90.8\nRadio, Cosmos 96.5\nΤους εμπόρους και τους καταστηματάρχες του Αργοστολίου που άνοιξαν τα καταστήματά τους και μετά τις 21:00 και στήριξαν τη διοργάνωση με τις εκπτώσεις και τις προσφορές που έκαναν.\nΤον Dj Μάκη Κλωνή για τις μουσικές του\nΤον κόσμο της Κεφαλονιάς που έκανε το Λιθόστρωτο… Ερμού!\nΤα ΜΜΕ που για ακόμα μία φορά στήριξαν τις προσπάθειές μας\nΤέλος τους REC! Για τη ζωντάνια τους που μας μετέδωσαν, την εκπληκτική τους συναυλία και τον επαγγελματισμό τους, αφού μετά το πέρας της συναυλίας, για μια περίπου ώρα φωτογραφήθηκαν με τους θαυμαστές και τις θαυμάστριες τους.\nΗ επιτυχία της βραδιάς ξεπέρασε τα στενά όρια του νησιού και ο αντίκτυπος που είχε η Λευκή Νύχτα που διοργανώσαμε θα φανεί στο εγγύς μέλλον. Αρκεί να μην σταματήσουμε εδώ, αλλά να συνεχίσουμε. Καλή χρονιά, Δημιουργικό το 2016, με υγεία.\nΕμπορικός Σύλλογος Αργοστολίου η ΚΡΑΝΗ, Μαζί για τα καλύτερα…\nΣταύρος Σπαθής (Πρόεδρος)\nΜαρία Σκλαβουνάκη (Γραμματέας)\nΔιονύσης Πολλάτος (Ταμίας)\nΙάκωβος Νιφοράτος (Αντιπρόεδρος)\nΝίκος Μενάγιας (Μέλος Δ.Σ.)\nΚωνσταντίνος Πρέντζας (Γ.Κ.)\n«Έφυγε» ο Νίκος Θεοφιλάτος\nΕπιστροφή πινακίδων με τον μήνα


Press Cafe: Οι σειρές της ΕΡΤ | Η Εφημερίδα των Συντακτών\nΗ Ρένια Λουιζίδου και ο Κώστας Χατζούδης στα γυρίσματα της σειράς «Βαρδιάνος στα σπόρκα»\nΕΝΤΥΠΗ ΕΚΔΟΣΗ 20.09.2021, 17:25\nΑπό πέρσι μπήκε γερά στη μυθοπλασία η δημόσια τηλεόραση επενδύοντας στις ελληνικές σειρές και σωστά έπραξε.\nΠροτιμότερο από το να ασχολείται με τη φιλοκυβερνητική ενημέρωση. Φέτος το ενισχύει ακόμα περισσότερο με τη συνέχεια παλιών σειρών, αλλά και με καινούργιες. Πρεμιέρα απόψε με το γνωστό «Χαιρέτα μου τον Πλάτανο».\nΕυκαιρία λοιπόν σήμερα να δούμε όλες τις παλιές και νέες παραγωγές που θα παίζουν στην ΕΡΤ1 από Δευτέρα έως Σάββατο, τόσο στο prime time όσο και τα απογεύματα σε επανάληψη με τη δημιουργία μιας άτυπης ζώνης μυθοπλασίας στις 19.00.\nΕννοείται πως όλα τα επεισόδια ανεβαίνουν μετά στο ERTflix. Στην ψηφιακή πλατφόρμα της ΕΡΤ προγραμματίζονται και κάποιες αποκλειστικές πρεμιέρες: χθες είδαμε το πρώτο επεισόδιο από το «Καρτ Ποστάλ» (και ήταν μέτριο θα έλεγα).\n▶ «Χαιρέτα μου τον Πλάτανο»\nΚαθημερινά στις 20.00. Σε επανάληψη κάθε Σαββατοκύριακο στις 18.15.\nΚωμική οικογενειακή σειρά μυθοπλασίας, σε σκηνοθεσία Αντρέα Μορφονιού. Επιστροφή στο γνωστό χωριό -για δεύτερη σεζόν- με τους παλιούς αγαπημένους, αλλά και καινούργια πρόσωπα σε νέες περιπέτειες.\nΟι νεοαφιχθέντες στον Πλάτανο Φώτης Σεργουλόπουλος, Βαλέρια Κουρούπη, Μάριος Δερβιτσιώτης, Τραϊάνα Ανανία, Σαράντος Γεωγλερής, Χριστίνα Μαθιουλάκη θα προστεθούν στους Τάσο Χαλκιά, Τάσο Κωστή, Θανάση Κουρλαμπά, Πηνελόπη Πιτσούλη, Πηνελόπη Πλάκα, Θοδωρή Φραντζέσκο, Θεοδώρα Σιάρκου, Τζένη Διαγούπη κ.ά.\n▶ «Σε ξένα χέρια»\nΚαθημερινά στις 22.00. Σε επανάληψη καθημερινά στις 14.00 (την επομένη).\nΗ ΕΡΤ επενδύει φέτος σ’ ένα είδος μυθοπλασίας ιδιαίτερα δημοφιλές στο εξωτερικό, τη δραμεντί που συνδυάζει το δραματικό με το κωμικό στοιχείο. Η σειρά «Σε ξένα χέρια» είναι μια ανατρεπτική ιστορία με γρήγορες εναλλαγές και πλοκή. Το σενάριο είναι του Γιώργου Κρητικού και η σκηνοθεσία του Στέφανου Μπλάτσου.\nΠαίζουν: Γιάννης Μπέζος, Γεράσιμος Σκιαδαρέσης, Ρένια Λουζίδου, Βάσω Λασκαράκη, Χριστίνα Αλεξανιάν, Κυριάκος Σαλής, Σίσυ Τουμάση, Αλεξάνδρα Παντελάκη, Τάσος Γιαννόπουλος, Λεωνίδας Μαράκης, Ελεάννα Στραβοδήμου κ.ά.\n▶ «Η τούρτα της μαμάς»\nΚάθε Δευτέρα στις 23.00 και σε επανάληψη την επόμενη Δευτέρα στις 19.00\nΗ κωμική σειρά μυθοπλασίας ανανεώνεται με νέες ιστορίες γέλιου αλλά και συγκίνησης για την οικογένεια Βασίλαινα από το ντουέτο Ρήγας - Αποστόλου.\nΗ οικογένεια του Τάσου και της Ευανθίας (Κώστας Κόκλα και Καίτη Κωνσταντίνου), αλλά και απρόσμενοι guests-έκπληξη πρωταγωνιστούν σε νέες περιπέτειες. Μαζί τους η γιαγιά Μαριλού (Λυδία Φωτοπούλου), οι Θάνος Λέκκας, Ιωάννα Πηλιχού, Πάρις Θωμόπουλος, Μιχάλης Παπαδημητρίου, ο μικρός Θανάσης Μαυρογιάννης κ.ά.\n▶ «Τα καλύτερά μας χρόνια»\nΚάθε Τρίτη και Πέμπτη στις 23.00 και σε επανάληψη κάθε Τρίτη και Πέμπτη στις 19.00\nΗ σειρά αναδεικνύει με τρυφερότητα τις καθημερινές εμπειρίες της οικογένειας των Αντωνόπουλων αλλά και χαρακτήρων της γειτονιάς του Γκύζη, μιας γειτονιάς που θα τη δούμε να μεταμορφώνεται στο πέρασμα των χρόνων. Συνεχίζουν σ’ ένα εντελώς διαφορετικό περιβάλλον, στη δεκαετία του ’70, όπου η Ελλάδα της μεταπολίτευσης αλλάζει ραγδαία και ο Αγγελος από παιδί γίνεται έφηβος.\nΟικογενειακή σειρά μυθοπλασίας, σε σκηνοθεσία Νίκου Κρητικού, με πρωταγωνιστές τους Μελέτη Ηλία, Κατερίνα Παπουτσάκη, Υβόννη Μαλτέζου, Μιχάλη Οικονόμου, Ρένο Χαραλαμπίδη, Ερρίκο Λίτση, Τζένη Θεωνά, Εριφύλλη Κιτζόγλου, Δημήτρη Καπουράνη, Λίλα Μπακλέση, τον μικρό Μανώλη Γκίνη κ.ά.\n▶ «Βαρδιάνος στα σπόρκα»\nΚάθε Σάββατο στις 22.00 και σε επανάληψη κάθε Παρασκευή στις 19.00.\nΕνα αριστούργημα της ελληνικής λογοτεχνίας «ζωντανεύει» στη μικρή οθόνη σε 4 επεισόδια σε μια μίνι σειρά εποχής. Το διήγημα του Αλέξανδρου Παπαδιαμάντη, σε σκηνοθεσία του Μανούσου Μανουσάκη. Το θέμα της σειράς μοιάζει πιο επίκαιρο από ποτέ, καθώς το ξέσπασμα μιας πανδημίας χολέρας διχάζει την κοινωνία.\nΤην κεντρική ηρωίδα, τη γριά Σκεύω, υποδύεται η Ρένια Λουιζίδου, ενώ τον ρόλο του γιου της Σταύρου ερμηνεύει ο Γιώργος Σαββίδης. Τη Ρηνιώ, το κορίτσι του Σταύρου, ενσαρκώνει η Τζένη Καζάκου στην πρώτη της τηλεοπτική εμφάνιση. Ακόμη εμφανίζονται οι Πέτρος Ξεκούκης, Τάκης Βαμβακίδης, Παύλος Κουρτίδης, Μαρία Καβουκίδη κ.ά.\n▶ «Ζακέτα να πάρεις»\nΚάθε Σάββατο, στις 20.00 και σε επανάληψη κάθε Κυριακή στις 17.00.\nΗ αθάνατη Ελληνίδα μάνα συνεχίζει την εμμονή της με τη… ζακέτα και επανέρχεται δριμύτερη! Οι «μαμάδες» Ελένη Ράντου (Φούλη), Δάφνη Λαμπρόγιαννη (Δέσποινα) και Φωτεινή Μπαξεβάνη (Αριστέα) μαζί με τους «γιους» τους Παναγιώτη Γαβρέλα, Βασίλη Αθανασόπουλο, Μιχάλη Τιτόπουλο, και τον Κώστα Αποστολάκη, την Αρετή Πασχάλη και την Αντριάνα Ανδρέοβιτς. Σε σκηνοθεσία Αντώνη Αγγελόπουλου.\n▶ «Καρτ ποστάλ»\nΚάθε Σάββατο στις 23.00 και σε επανάληψη κάθε Τετάρτη στις 19.00.\nΗ νέα σειρά μυθοπλασίας της ΕΡΤ σε 12 επεισόδια, που βασίζεται στα βιβλία της δημοφιλούς Βρετανίδας συγγραφέως Βικτόρια Χίσλοπ, «Cartes Postales from Greece» και «The Last Dance», σε σκηνοθεσία Γιώργου Παπαβασιλείου. Με πλάνα από το Λονδίνο αλλά και από τον Αγιο Νικόλαο, τον αρχαιολογικό χώρο Λατώ, την Ιεράπετρα και την Ελούντα, όπου έχει γίνει το μεγαλύτερο μέρος των γυρισμάτων, και με εξαιρετικούς και διαφορετικούς σε κάθε επεισόδιο ηθοποιούς.\nΑνάμεσα στους ηθοποιούς που θα δούμε στα 12 επεισόδια είναι οι Μάργκαρετ Κλούνεϊ, Βασίλης Χαραλαμπόπουλος, Γεράσιμος Σκιαδαρέσης, Θανάσης Παπαγεωργίου, Αιμιλία Υψηλάντη, Μυρτώ Αλικάκη, Γιάννος Περλέγκας, Αννα Μάσχα, Μαρία Ναυπλιώτου, Ορφέας Αυγουστίδης, Δημήτρης Αλεξανδρής, Θάνος Τοκάκης, Λένα Παπαληγούρα, Μαρία Βοσκοπούλου κ.ά.\nMEDIA 05.10.2020, 21:17\nΤρεις νέες ελληνικές σειρές αναμένεται να ξεκινήσουν στην ΕΡΤ.\nPress Cafe: Ομάδα εργασίας από την ΕΡΤ για τη Eurovision\n★ Με διαφορετικό τρόπο θα επιλέξει φέτος η ΕΡΤ τον καλλιτέχνη που θα μας εκπροσωπήσει στον διαγωνισμό της Eurovision. Διαγωνισμός που θα πραγματοποιηθεί τον Μάιο στο Ισραήλ, ευτυχώς στο Τελ Αβίβ και όχι στην...\nMEDIA 05.05.2018, 06:00\n«Πολιτισμός είναι πολλά πράγματα, όχι μόνο οι τέχνες»\nΜόνο στην ΕΡΤ πρέπει να συμβαίνει αυτό: να σταματάει μια εκπομπή για καλοκαίρι και να ξαναρχίζει όχι Σεπτέμβριο ή Οκτώβριο ή Νοέμβριο, αλλά τον Μάιο! Λίγο πριν δηλαδή το φετινό καλοκαίρι, που θα σταματήσει...


Συναντήσατε τις προοπτικές της απώλειας αρχεία σας, είτε από ένα εξωτερικό δίσκο ή σκληρό δίσκο; Αν έχετε υποβάλλονται σε εκείνη την περίοδο τρελό όπου έχετε χάσει κάποια ειδικά αρχεία ευγένεια κάποια λάθος ιό και μηχανικά προβλήματα σε οποιοδήποτε άλλο τρόπο, τότε δεν χρειάζεται να χάσετε έναν κτύπο της καρδιάς χάρη σε δύο ισχυρό εργαλεία ανάκτησης δεδομένων. Αυτό το άρθρο θα προσπαθήσω να φωτίζει τα δύο εργαλεία, ενώ παράλληλα σας παρέχει μια επισκόπηση βήμα προς βήμα για το πώς μπορείτε να ανακτήσετε τα διαγραμμένα αρχεία σας.\nEaseUs έσβησα αρχείο ανάκτηση\nEaseUs είναι λογισμικό που έχει σχεδιαστεί για να παραδώσει τις καλύτερες υπηρεσίες αποκατάστασης για τους χρήστες σε μια ποικιλία από πλατφόρμες. Το λογισμικό είναι tailor made για κάθε τύπο αρχείου ανάκτηση σε ουσιαστικά οποιεσδήποτε συσκευές που κυμαίνονται από υπολογιστές, κάρτες μνήμης, κινήσεις λάμψης, smartphones, Mac υπολογιστές κλπ. Το λογισμικό είναι εύκολο στη χρήση, δεδομένου ότι έχει ένα φιλικό προς το χρήστη διεπαφή που τροφοδοτείται από τον "οδηγό" σχέδια με στόχο να βοηθήσει το χρήστη στην ανάκτηση δεδομένων.\nΑνακτεί τα διαγραμμένα στοιχεία οποιουδήποτε τύπου.\nΥποστηρίζει αποκατάστασης σε οποιεσδήποτε συσκευές αποθήκευσης.\nΑυτό είναι υποστηρίξεων πλατφόρμες Windows και Mac.\nΕίναι δωρεάν έκδοση είναι περιορισμένη.\nΕίναι λίγο δαπανηρή.\nΗ άλλη επιλογή που μπορείτε να χρησιμοποιήσετε για να ανακτήσει τα διαγραμμένα αρχεία είναι το εργαλείο λογισμικού Wondershare Data Recovery. Αυτό είναι ένα άλλο εργαλείο που ενισχύει τις μεγάλες δυνατότητες στη σφαίρα της λειτουργικότητας και η εμπειρία χρηστών. Από την άποψη ευχρηστίας, είναι ένα πολύ ευπροσάρμοστο εργαλείο που θα μπορούσε να ανακτήσει την εικονική μορφή του αρχείου που ψάχνετε για να ανακτήσει. Πρόκειται να υπονοεί ότι μπορείτε να ανακτήσετε, έγγραφα, βίντεο, ηχητικά αρχεία, αρχεία μηνυμάτων, συμπιεσμένα αρχεία και φωτογραφίες, μεταξύ άλλων. Το λογισμικό θα συνήθως αποδίδουν πολύ καλά στην ανάκτηση των αρχείων από οποιαδήποτε συσκευή αποθήκευσης-είτε πρόκειται για κάρτες μνήμης, κινήσεις λάμψης, βιντεοκάμερες, αφαιρούμενες μονάδες δίσκου ή ακόμη και σκληρούς δίσκους. Μια σύγκριση αυτών των δύο εργαλείων καλά φαίνεται στον παρακάτω πίνακα:\nΈγγραφο αρχεία, αρχεία βίντεο, ηχητικά αρχεία, αρχεία μηνυμάτων, αρχεία αρχειοθέτησης, αρχεία φωτογραφιών\nΓρήγορα αλλά και εξαρτάται από την ποσότητα των δεδομένων που πρέπει να ανακτηθεί\nΚάρτες μνήμης, Flash drives, βιντεοκάμερες, μετακινούμενες κινήσεις, σκληροί δίσκοι\nLicense(Mac) 1 έτος: $ 79.95Lifetime(Mac): License(Mac)$ 89.95Family: 259.95 $ 1 χρόνοs άδεια (Win): $29.95/YearLifetime (νίκη) $39.95\nΓρήγορο και πολύ αξιόπιστα\nΚάρτες μνήμης, κινήσεις λάμψης, βιντεοκάμερες, αφαιρούμενους δίσκους, Mac σημειωματάρια, υπολογιστές γραφείου, Mac διακομιστή,\nData Recovery επαγγελματίας μάγων 9.0 (Win): $69.95 Data Recovery οδηγός Pro με δυνατότητα εκκίνησης Media(win): $99.90 τεχνικός οδηγός Data Recovery 9.0(Win): $499.00 Data Recovery οδηγός για Mac 9.1(Mac): $89.95 MobiSaver(Iphone): MobiSaver $59.95 για Mac: MobiSaver $79.95 για Android: $39.95\nΠώς να ανακτήσει τα δεδομένα χρησιμοποιώντας το εργαλείο Wondershare\nΑνακτούν τα χαμένα στοιχεία σας χρησιμοποιώντας το Wondershare Data Recovery εργαλείο που είναι λίγο πολύ εύκολη ως το μόνο που έχετε να κάνετε είναι ακολουθήσετε μερικά απλά βήματα.\nΒήμα 1:Install το εργαλείο και να ξεκινήσει\nΘα πρέπει να κατεβάσετε και να εγκαταστήσετε το λογισμικό αποκατάστασης Wondershare στον υπολογιστή σας ή φορητό υπολογιστή και να ξεκινήσει το λογισμικό. Μπορείτε να το κατεβάσετε από: http://www.wondershare.com/data-recovery/\nΘα πρέπει να επιλέξετε την έκδοση του στην υπολογιστή-το υποστηρίζεται πλατφόρμες που υποστηρίζονται είναι Mac και Windows. Έχετε τη δυνατότητα να κατεβάσετε και να εγκαταστήσετε μια δωρεάν έκδοση, αλλά σας λειτουργίες θα είναι περιορισμένες. Να επιτύχει πλήρη λειτουργικότητα, θα πρέπει να κάνει μια πλήρη αγορά του ίδιου. Παρακαλείστε να σημειώσετε ότι δεν θα πρέπει να εγκαταστήσετε το λογισμικό σε μια θέση μνήμης που επιθυμείτε να ανακτήσετε αρχεία από.\nΒήμα 2: Επιλέξτε την επιλογή που θέλετε και να ανακτήσει\nΜόλις ξεκινήσει την αίτησή σας, θα έχετε τέσσερις επιλογές για να διαλέξετε στο περιβάλλον εργασίας χρήστη:\n�? Έχασε την ανάκτηση αρχείων\n�? Ανάκτηση πρώτων\n�? Διαμέρισμα ανάκτησης\n�? Βιογραφικό αποκατάστασης\nΑν επιλέξετε την Ανάκτηση χαμένων αρχείων από τις επιλογές, θα σας ζητηθεί να διασταυρώνει τη μονάδα δίσκου που θέλετε να ανακτήσει τα χαμένα αρχεία από. Μετά από έλεγχο και επιβεβαιώνοντας τη μονάδα δίσκου, κάντε κλικ στο πλαίσιο ελέγχου για να Ενεργοποιήσετε βαθιά σάρωσης. Κάντε κλικ στο σάρωση.\nΠεριμένετε για τη διαδικασία σάρωσης, να τελειώσει τότε να κάνετε προεπισκόπηση των αρχείων και να ανακτήσει όποια επιθυμείτε στη συνέχεια κάντε κλικ στην επιλογή Ανάκτηση.\nΑν η επιλογή αποτύχει, θα πρέπει να πάτε να δοκιμάσετε ξανά αυτό χρόνο χρησιμοποιώντας την Αποκατάσταση Raw. Αφού έχετε επιλέξει την επιλογή που θα πρέπει επίσης να επιλέξετε τη μονάδα δίσκου που θα θέλατε να ανακτήσει και κάντε κλικ στο Ανάκτηση.\nΕπιλέξτε σάρωση για αρχεία που έχουν διαγραφεί , στη συνέχεια, κάντε κλικ στο scan.\nΤις δύο παραπάνω επιλογές συνήθως θα λειτουργήσει πολύ καλά με την ανάκτηση των αρχείων από συσκευές αποθήκευσης διαγράφεται. Σε περίπτωση που χρειαστεί να αποκαταστήσετε κατατμήσεις που περιείχε αρχεία σας δίσκους, έχετε να επιλέξετε το διαμέρισμα αποκατάστασης. Μετά από αυτή την επιλογή, θα πρέπει να επιλέξετε το δίσκο όπου χάσατε σας αρχεία και επιλέξτε Γρήγορη σάρωση ή Πλήρης αναζήτηση , στη συνέχεια, κάντε κλικ στο Scan. Προεπισκόπηση τα ανακτημένα αρχεία και, στη συνέχεια, να χτυπήσει σε Ανάκτηση.\nΣε περίπτωση που αντιμετωπίσατε ένα πρόβλημα κατά τη διάρκεια της διαδικασίας ανάκτησης μπορείτε πάντα να δοκιμάσετε επαναφορά από όπου μπορείτε αριστερά χρησιμοποιώντας το βιογραφικό αποκατάστασης.\nΤώρα ξέρετε ποια εργαλεία για να επιλέξουν από κάθε φορά που έχετε ένα πρόβλημα δεδομένων. Ωστόσο, πρέπει πάντα να προσπαθείτε αντιγράφων ασφαλείας σας στοιχεία για να εξασφαλίσει ότι μπορείτε να μειώσετε τον κίνδυνο απώλειας ευαίσθητα αρχεία\n> Πόρος > εναλλακτικές λύσεις > Easeus διαγραμμένη αποκατάσταση αρχείων και είναι καλύτερη εναλλακτική λύση


Η Αννούλα στην κατασκήνωση: 'Οταν η διδασκαλία είναι συνυφασμένη με την ευτυχία!!!!\n'Οταν η διδασκαλία είναι συνυφασμένη με την ευτυχία!!!!\nΑυτό τον καιρό στο σχολείο που δουλεύω, ολοκλήρωσα μαζί με τα παιδάκια μου, την ακρόαση του μουσικού παραμυθιού:\n"Ο Πέτρος και ο λύκος" του Ρώσσου μουσικοσυνθέτη Προκόφιεφ.\nΌλη η διαδικασία, κράτησε τέσσερις διδακτικές ώρες, κι εγώ για άλλη μια φορά γεύτηκα τη χαρά και την ικανοποίηση που παίρνω, κάθε φορά που βλέπω ότι αυτά που ήθελα να μεταδώσω, τα μετέδωσα, ξεπερνώντας για άλλη μια φορά τις προσδοκίες μου!!!!\nΆρχισα συστήνοντας τον κύριο Προκόφιεφ στα παιδιά, μέσα από διάφορες φωτογραφίες του συνθέτη, τόσο από την προσωπική του ζωή, με τη γυναίκα του και τα παιδιά του, όσο και από την μουσική του πορεία. Στη συνέχεια τους μίλησα για το μουσικό παραμύθι, και εδώ τους σύστησα τις οικογένειες των οργάνων (πνευστα-έγχορδα-και κρουστά (αυτήν ήδη τη γνωρίζουν, αφού χρησιμοποιούμε κρουστά οργανάκια στο μάθημα της μουσικής)\nΤην ακρόαση τη χώρισα σε 2 μέρη. Στο πρώτο μάθημα ακούσαμε το μισό παραμύθι, και στο δεύτερο το ολοκληρώσαμε.\nΣτο τρίτο μάθημα ήταν σε θέση πια να αναγνωρίζουν οπτικά και ακουστικά αρκετά πνευστά όργανα, όπως το φλάουτο, κλαρινέτο, φαγκότο, γαλλικό κόρνο, και τότε δοκίμασα κάτι για πρώτη φορά με παιδάκια αυτής της ηλικίας. Δραματοποιήσαμε διάφορα μέρη του μουσικού παραμυθιού.\nΕγώ είχα σκοπό να απομονώσω σκηνές, αλλά τα ίδια τα παιδιά, με οδήγησαν να κάνω κάτι, που δεν πίστευα ότι θα μπορούσε να γίνει. Ξεκινήσαμε από την αρχή την ακρόαση, δραματοποιώντας κάθε σκηνή!!!\nΓια να ικανοποιηθούν όλα τα παιδιά, σε κάθε σκηνή, αναλάμβανε διαφορετική ομάδα τη δραματοποίηση. Η έκπληξη μου ήταν μεγάλη, όταν ακόμα και τα τρίχρονα, αναγνώριζαν πχ τη φωνή του φλάουτου που έκανε το πουλάκι και του όμποε που έκανε την πάπια, και μιμούνταν το πουλάκι και την πάπια τα παιδιά που τα υποδύονταν, αντίστοιχα όποτε άκουγαν το κατάλληλο όργανο. Ήταν πραγματικά συγκινητικό, να βλέπω τα παιδάκια μου να μπαίνουν τόσο καλά στο ρόλο τους, και να αναγνωρίζουν το όργανό του το καθένα. Ένιωθα ενθουσιασμένη, τόσο εγώ, όσο και τα ίδια. Η ολοκλήρωση της δραματοποίησης κράτησε δυο διδακτικές ώρες. Το εντυπωσιακό δε, είναι που, από τη μια Τετάρτη στην άλλη, μέχρι το επόμενο μάθημα, κάθε μέρα με ρωτούσαν πότε θα κάνουμε τον Πέτρο!\nΧαίρομαι, γιατί είμαι σίγουρη, ότι η όλη διαδικασία, έχει τυπωθεί στη μνήμη τους ευχάριστα, και θα τη θυμούνται για πάντα. Ένα παιδάκι, μου είπε ότι είδε στον ύπνο του την πάπια και το πουλάκι! Μια καλή μου συνάδελφος, μου είπε ότι την ώρα που με τα παιδιά της διπλανής τάξης, ακούγαμε το μουσικό παραμύθι, τα παιδάκια στη δική της τάξη (2-3χρονών) αναγνώρισαν το μουσικό παραμύθι και μιλούσαν ψιθυριστά για να μπορούν να το ακούνε. Δεν είναι γλύκες;;; Το να δουλεύεις με παιδιά είναι ΕΥΤΥΧΙΑ!!!!!\nΑκούγονται οι τρεις τελευταίες σκηνές, που είναι και οι αγαπημένες των παιδιών. Η πρώτη είναι η πετυχημένη προσπάθεια του Πέτρου, να πιάσει το λύκο.με τη βοήθεια του φίλου του του πουλιού. Η δεύτερη, είναι η είσοδος των κυνηγών, που τους εμποδίζει ο Πέτρος να σκοτώσουν το λύκο, και τους ζητά να τον μεταφέρουν όλοι μαζί στο ζωολογικό κήπο, και τέλος ακούγεται η πομπή προς το ζωολογικό κήπο, με όλους τους ήρωες.\nΑναρτήθηκε από Μουσική προπαιδεία: Ροδούλα Σερδάρη-Παπαϊωάννου στις 8:17 π.μ.\nΕτικέτες Μεταξύ εκπαιδευτικών και όχι μόνο...\nΠροεδρος 29 Ιουνίου 2011 - 8:42 π.μ.\nπάντα όταν μεταδίδεις γνώση και βλέπεις ότι η προσπάθεια σου βρίσκει ανταπόκριση αυτό είναι και η μεγαλύτερη αμοιβή. και οι δασκάλοι και καθηγητές μας πρέπει να το καταλάβουν αυτό.\nrena 29 Ιουνίου 2011 - 9:08 π.μ.\nΕίναι απίστευτο το πόσα μπορεί να μάθει ένα παιδί αρκεί να του δώσεις την ευκαιρία και που δυστυχώς στην χώρα μας δεν δίνεται σε όλα τα παιδιά.\nΤο βιντεάκι δεν το άκουσα γιατί εδώ έχει πολύ βαβούρα τώρα, θα μπω αργότερα για να το απολαύσω,ευχαριστούμε!!!\nΡοδούλα 29 Ιουνίου 2011 - 10:34 π.μ.\nΚαλώς τον πρόεδρο!!!\nΈτσι ακριβώς είναι. Όλα τα λεφτά, είναι η ηθική ικανοποίηση που σου προσφέρει αυτό το λειτούργημα. Έτσι αποκαλώ εγώ το επάγγελμα του εκπαιδευτικού. Όσοι δεν κάνουν για δάσκαλοι ή καθηγητές "καίγονται". Η καινούρια νόσος των εκπαιδευτικών λέγεται Φαινόμενο burnout!!!\nΡοδούλα 29 Ιουνίου 2011 - 10:40 π.μ.\nΡένα μου, πόσο χαίρομαι να σε βλέπω σπίτι μου!!!\nΝαι, έχεις δίκαιο, παρόλο που και όλους τους αδιόριστους μουσικούς να διορίζανε, πάλι δε θα καλύπταμε την επικράτεια, εντούτοις τα παιδιά παραμένουν χωρίς μουσική παιδεία και εμείς αδιόριστοι. Αααχ αυτή είναι μια κρυφή πληγή.\nΜ' αρέσει η εικόνα που μου έδωσες με τη βαβούρα στο σπίτι. Αυτό σημαίνει ζωή-υγεία!\nΝα είστε πάντα καλά, και ας μην μπορείς να ακούσεις το βίντεο.\nΑνώνυμος 29 Ιουνίου 2011 - 11:00 π.μ.\nΜια μέρα δεν μου φτάνει για να μιλάω για τα "παιδιά μας". Κάθε παιδί μια ξεχωριστή θέση στην καρδιά μου, και παρόλα αυτά κάθε φορά που ακούω κάτι γιαυτά δεν παύω ποτέ να συγκινούμε...\nΟι μικροί μας καλλιτέχνες μας δίνουν δύναμη και λίγη απο την ξεγνοισιά τους σε αυτούς τους δύσκολους καιρούς που ζούμε, τους αξίζουν συγχαρητήρια! Και σένα Ροδούλα μου, τον αγάπησα και εγώ τον Πέτρο και τον κύριο Προκόφιεφ....\nΡοδούλα 29 Ιουνίου 2011 - 11:21 π.μ.\nχαχαχαχαχα Σοφάκι μου γλυκό και πολυαγαπημένο!!!\nΆμα το έχεις στο αίμα σου, συγκινήσε με ότιδήποτε έχει να κάνει με τα αγγελάκια μας.\nΕγώ όταν γράφω γι' αυτά, το πρόσωπό μου είναι μες στο χαμόγελο και την ευτυχία. Στ' αλήθεια, πιο πολλά προσφέρουν αυτά σε εμάς, παρά εμείς σε αυτά!\nΣ' ευχαριστώ που μου διηγήθηκες το περιστατικό που αναφέρω στην ανάρτηση. Δε θα το πίστευα ποτέ, ότι μπορούν δίχρονα και τρίχρονα παιδάκια, να έχουν τέτοια αντίδραση στο άκουσμα ενός κλασσικού κομματιού!\nΣ' ευχαριστώ που δουλεύεις μαζί μου, Σοφάκι μου, σ' ευχαριστώ που βρέθηκες στο δρόμο μου!\nΑνώνυμος 29 Ιουνίου 2011 - 11:47 π.μ.\n<3 Εγώ ευχαριστώ μαθαίνω πολλά!!!\nΔεν ξεχνιούνται τέτοιες όμορφες αντιδράσεις!\nΣαν τώρα τον θυμάμαι, είχατε βάλει την μουσική στα μεγαλύτερα και ο Γ. Γρ. μου είπε "Ο Πέτρος και ο Λύκος, δεν ακούμε δυνάμωσε το, ςςςςς , ησυχία να ακούσουμε! Δεν μπορώ να περιγράψω, απο την άλλη μεριά την ντροπή που ένιωσα όταν μου ανέφεραν τον κύριο Προκόφιεφ και εγώ δεν γνώριζα γιαυτόν... Σοφία\niLiAs 29 Ιουνίου 2011 - 12:37 μ.μ.\n...μπραβο και παλι μπραβο!!\nΆντρη Αντωνίου 29 Ιουνίου 2011 - 3:06 μ.μ.\nΡοδούλα μου, όποτε διαβάζω αυτά που γράφεις για τη δουλειά σου συγκινούμαι αφάνταστα. Κατ' αρχήν νιώθω πως είσαι ένας άνθρωπος μου δεν το βλέπει σαν δουλειά αλλά σαν λειτούργημα, κάτι που δυστυχώς δεν μπορεί να ειπωθεί για μεγάλη μερίδα του διδασκαλικού κόσμου.\nΑυτό το "τα παιδάκια μου" που λες είναι τόσο γλυκό, τόσο αυθεντικό και αξιοθαύμαστο. Είναι σαν να βλέπω μπροστά μου την εικόνα σας. Τα παιδάκια να σε βλέπουν σαν μανούλα, να σε λατρεύουν, να περιμένουν πώς και πώς να έρθει η ώρα για το μάθημά σας κι εσύ να κρατάς ένα κιβώτιο μουσικά όργανα και να γεμίζεις τις ψυχές τους μουσική.\nΜακάρι Ροδούλα μου, να είχαμε περισσότερους εκπαιδευτικούς σαν εσένα. Θα είχαμε και πολύ πιο ήρεμα παιδιά, χωρίς ψυχικά τραύματα που θα ανυπομονούσαν κάθε μέρα να πάνε σχολείο.\nΝα είσαι πάντα καλά, φιλιά xxxxxxxxx\nΕιρηνη Σ 29 Ιουνίου 2011 - 11:32 μ.μ.\nειναι ευλογια η δουλεια που κανεις\nτα παιδια σε καθε επαφη μαζι τους σε εκπλησουν με το τι ειναι ικανα να κανουν ,να αντηλυφθουν και να μαθουν\nΡοδούλα 30 Ιουνίου 2011 - 11:17 π.μ.\nΑγαπημένοι μου φίλοι, σας ευχαριστώ για τα τόσο όμορφα σχόλια. Θα απαντήσω σε όλους μαζί έτσι, σύντομα, -για να μην ψωνιστώ κιόλας πες και πες για μένα χαχα-.\nΠολύ απλά, θεωρώ ευλογία από το Θεό, που ζω για να δουλεύω, που αναπνέω δουλεύοντας, και δεν αναγκάζομαι να δουλέψω για να ζήσω. (Ισχύει και αυτό βέβαια, αναγκαστικά, αλλά δεν γίνεται καταναγκαστικά).\nΣοφάκι μου, κι εγώ είναι σίγουρα πράγματα που δεν αφορούν τον κλάδο μου, και δεν τα γνωρίζω. Γι' αυτό μην ντρέπεσαι καθόλου. Θα σου γνωρίσω και τον κύριο Σαιν-Σανς σύντομα χαχα)\nΦανή Παπαγεωργίου, Ζωγράφος 30 Ιουνίου 2011 - 12:06 μ.μ.\nΤο να δουλεύεις με παιδιά είναι ΕΥΤΥΧΙΑ πραγματικά, το ξέρω πολύ καλά από προσωπική εμπειρία! :) Μπράβο Ροδούλα μου για το πολύ όμορφο άρθρο σου! Πολλά φιλάκια - Φανή\nΕΛΕΝΑ 30 Ιουνίου 2011 - 12:08 μ.μ.\nΡοδούλα μου είναι σίγουρο ότι αγαπάς αυτό που κάνεις, γι αυτό το κάνεις τόσο όμορφα και σωστά!\nΗ μανούλα μου ήταν εκπαιδευτικός, τώρα συνταξιούχος βέβαια, και το πιστεύεις ότι ακόμα της τηλεφωνούν παλιοί μαθητές της? Την λάτρευαν!\nΚάτι θα έδωσε κι αυτή σε αυτά τα παιδιά για να εξακολουθούν να την αγαπούν μετά από τόσα χρόνια!\nΕύχομαι το ίδιο να νοιώθουν και τα "παιδάκια σου"! Που σίγουρα θα το νοιώθουν!\nΡοδούλα 30 Ιουνίου 2011 - 9:07 μ.μ.\nΓεια σου Φανή μου!\nΠόσο καταλαβαινόμαστε όσοι δουλεύουμε με παιδάκια ε;\nΡοδούλα 30 Ιουνίου 2011 - 9:10 μ.μ.\nΓεια σου Έλενα μου! Τι όμορφο αλήθεια μετά από τόσα χρόνια να θυμούνται τη δασκάλα τους τα παιδιά! Κι εγώ αν ήξερα που έμενε η δασκάλα μου της τετάρτης δημοτικού, και του νηπιαγωγείου, σίγουρα θα ήθελα να τους μιλήσω. Ήταν τόσο γλυκές, τόσο καλές... Εξαιρετικές δασκάλες!\niLiAs 1 Ιουλίου 2011 - 1:51 π.μ.\n..Καλο μηνα σε σας και τους μαθητες σας! :)\nΡοδούλα 1 Ιουλίου 2011 - 1:52 μ.μ.\nΚαλό μήνα και σε σένα Ηλία μου!!!\nΥ.Γ. Προς τι ο πληθυντικός καλέ; (χαχα)


«Πρωτεύουσα» των servers θέλει να γίνει η Ισλανδία - Internet - Insomnia.gr\n«Πρωτεύουσα» των servers θέλει να γίνει η Ισλανδία\nDaimon 12/10/2009 06:53 μμ\nΠροσθήκη σχολίου (40 σχόλια)\nΗ Ισλανδία ήταν μία από τις χώρες που χτυπήθηκαν πιο βαριά από την οικονομική κρίση. Ωστόσο, η χώρα ετοιμάζεται να επιστρέψει στη διεθνή σκηνή, αναλαμβάνοντας έναν ασυνήθιστο ρόλο: αυτόν του σημείου συγκέντρωσης όλων των servers του κόσμου.\nΓια πολλούς η επιλογή της συγκεκριμένης χώρας για το συγκεκριμένο αντικείμενο είναι, τουλάχιστον, παράξενη, καθώς η ηφαιστειογενής μορφολογία και οι ακραίες κλιματικές της συνθήκες δεν είναι ακριβώς αυτό που έρχεται στο μυαλό όταν μιλάμε για servers. Αλλά παρόλα αυτά, η Ισλανδία επιθυμεί ακριβώς αυτό: να γίνει η έδρα της συνολικής υπολογιστικής δύναμης του κόσμου.\nΠίσω από κάθε εταιρεία που δραστηριοποιείται στο χώρο του Ίντερνετ παγκοσμίως, βρίσκονται τεράστια συμπλέγματα από data centres: η Google, για παράδειγμα, θεωρείται πως κατέχει εκατομμύρια από αυτά- ακόμα και πολύ λιγότεροι ενεργοί διαδικτυακά φορείς, όπως για παράδειγμα τράπεζες, απαιτούν εκατοντάδες χιλιάδες servers για την αποθήκευση των δεδομένων τους. Ως εκ τούτου, δημιουργείται ένα μεγάλο πρόβλημα: απαιτούνται μεγάλες ποσότητες ενέργειας.\n«Για κάθε βατ που απαιτείται για τη λειτουργία των servers, οι επιχειρήσεις που είναι πραγματικά προσεκτικές όσον αφορά την ελαχιστοποίηση της ενέργειας που απαιτείται για την ψύξη και την ελαχιστοποίηση της απόδοσης, τις περισσότερες φορές καταλήγουν να καταναλώνουν 40%-60% περισσότερη ενέργεια απλά και μόνο για αυτό το σκοπό» είπε ο Δρ Μπραντ Καρπ, του University College London.\nΗ Ισλανδία προσφέρεται πρωτευόντως λόγω του ψυχρού της κλίματος και της ύπαρξης μεγάλων ποσοτήτων κρύου νερού- εξοικονομούνται τεράστιες ποσότητες ενέργειας. Λίγο έξω από το Ρέικιαβικ, βρίσκονται σε προχωρημένο επίπεδο οι εργασίες για την κατασκευή της πρώτης εγκατάστασης που θα χρησιμοποιηθεί για τη στέγαση servers οι οποίοι, όπως ελπίζεται, θα ξεκινήσουν έναν πραγματικό «πυρετό» προσέλευσης. Η λειτουργία της θα ξεκινήσει μέσα σε ένα χρόνο, και αν αποδειχθεί επιτυχής, περισσότερες τέτοιες εγκαταστάσεις θα κατασκευαστούν.\nΌσον αφορά την κατανάλωση ενέργειας, αρκεί μόνο να ειπωθεί πως η Ισλανδία αποτελεί ιδιαίτερη περίπτωση, καθώς έχει πολύ μεγαλύτερες ενεργειακές δυνατότητες από ότι χρειάζεται, λόγω της ύπαρξης γεωθερμικής ενέργειας: το σύνολο της παραγωγής ηλεκτρισμού της χώρας είναι πλήρως ανανεώσιμο, και απαλλαγμένο από την «κατάρα» της παραγωγής διοξειδίου του άνθρακα, καθώς προέρχεται από νερό που βρίσκεται στο υπέδαφος.\nΕν ολίγοις, η Ισλανδία αποτελεί ένα μοναδικό «όνειρο» : ψυχρό κλίμα και αφθονία «πράσινης» ενέργειας. Αλλά τίθεται και το θέμα της τεχνολογικής υποδομής- και εδώ η χώρα έχει δραστηριοποιηθεί για να βελτιώσει την κατάσταση, μέσω της εγκατάστασης οπτικών ινών για τη σύνδεσή της με τη Βόρεια Αμερική και την Ευρώπη. Οι δυνατότητές τους: άνω των 5 terabits/ δευτερόλεπτο.\nΦυσικά, υπάρχουν κάποια προβλήματα τα οποία θα πρέπει να ξεπεραστούν: το κύριο εξ αυτών είναι η «ευαισθησία» των εταιρειών όσον αφορά τους servers τους, καθώς πολλές εμφανίζονται εξαιρετικά διστακτικές να τους «διώξουν τόσο μακριά». Παρόλα αυτά, οι Ισλανδοί εμφανίζονται αισιόδοξοι, καθώς τοπικές εκτιμήσεις αναφέρουν πως, μέσα σε 5-10 χρόνια, θα πρόκειται για τη μεγαλύτερη βιομηχανία της χώρας.\nΕνοικίαση για ένα χρόνο\nMicrosoft Xbox Series Wireless Black controler 49,90 €\nΑγορά ακινήτων, πορεία κτηματαγοράς από τώρα και στο εξής\nΔημοσ. 12 Οκτωβρίου 2009\nπολυ μπροστα οι ανθρωποι...μπραβο τους!\nΕ, καλά δε μπορείς να πεις και "πολύ μπροστά" για μια χώρα που χρεοκόπησε αλλά σίγουρα μου φαίνεται καλή ιδέα.\nΜπραβο!!!! Πολυ εξυπνη κινηση!!!!!\nΑκόμη περισσότερο, επειδή χρεοκόπησε.\nετσι παει μπροστα μια χωρα!\nEλατε ,μετακομιζουμε ολοι Ισλανδια.¨-))\nΔημοσ. 13 Οκτωβρίου 2009\nγια zero ping...\nΑπλοί τρόποι να βρεθούν στο επίκεντρο της ευρώπης και παράλληλα να αξιοποιήσουν οικονομικά το άσχημο κλίμα τους.Τουλάχιστον προσπαθούν να εκμεταλευτούν ότι έχουν.Όπως ακριβώς και η δικια μας χώρα...\nΌπως ακριβώς και η δικια μας χώρα...\nΕδώ στεναχωριόμαστε που λιώνουν οι πάγοι, και από την άλλη θα βάλουμε τις θερμάστρες (server) δίπλα σε αυτούς για να λιώνουν πιο γρήγορα.\nΠου να ξέρατε πόση ενέργεια απαιτούν τα data center. Όλο το καυσαέριο από τα εργοστάσια παραγωγής ηλεκτρικού ρεύματος, από την Αμερική θα έρθει στην Ευρώπη.\nΟλόκληρη Google και καίει όση ενέργεια καίνε 3500 σπίτια στην Καλιφόρνια?\nΜε απογοήτευσες τώρα! :-Ρ\nΜαλλον θα παρεχουν και αναλογα ελκυστικα πακετα με οικονομικη αναπτυξη απο την στιγμη που τα βρηκαν δυσκολα, ωστοσο με ανησυχει το γεγονος οτι ειναι μια χωρα με πολλα ηφαιστεια...\nκρύο καιρός για τρίο


Home Καρδίτσα Δελτίο Ενημέρωσης θετικών κρουσμάτων Covid19 στην Περιφέρεια Θεσσαλίας\non: 04 Νοεμβρίου, 2020 / 6:43 μμ In: Καρδίτσα, Λάρισα, Μαγνησία, Ροή Ειδήσεων, Τρίκαλα, Υγεία\nΚαταγράφηκαν 28 νέα κρούσματα Covid-19.\n47 κρούσματα προέρχονται από συρροές κρουσμάτων σε ιδιωτικές κλινικές της Λάρισας ενώ 32 κρούσματα αποτελούν επαφές επιβεβαιωμένων κρουσμάτων. Τέλος 116 κρούσματα εξετάστηκαν κατόπιν συμπτωματολογίας, είκοσι έξι στο Γ.Ν. Λάρισας, σαράντα τρία στο Π.Γ.Ν. Λάρισας και σαράντα επτά σε ιδιωτικά εργαστήρια.\nΘετικός στον κορωνοϊό ο βουλευτής της ΝΔ Γιώργος Κωτσός\n05 Δεκεμβρίου, 2020 / 1:28 μμ


Rodosblog Χρυσόστομος ! Ειδήσεις: Βόμβα από Τούρκο διακινητή: Αν η τουρκική κυβέρνηση ήθελε δεν θα περνούσαμε ούτε μύγα στην Ελλάδα\nΒόμβα από Τούρκο διακινητή: Αν η τουρκική κυβέρνηση ήθελε δεν θα περνούσαμε ούτε μύγα στην Ελλάδα\nΤον λένε Οσμάν. Ή κάπως έτσι μας συστήθηκε. Είναι ένας από τους κορυφαίους της τουρκικής μαφίας που διαχειρίζεται μετανάστες και πρόσφυγες στη γειτονική χώρα. Δεν κρύβεται... «Αν η τουρκική κυβέρνηση δεν ήθελε να κάνουμε τη δουλειά που κάνουμε εμείς δεν θα μπορούσαμε να περάσουμε στην Ελλάδα ούτε μύγα» λέει αφοπλιστικά....\nΔιατηρεί ένα μαγαζί στη Σμύρνη που πουλάει τρόφιμα. Ένα μεγάλο μπακάλικο στο Μπασμανέ, τη συνοικία των Ρωμιών και των Εβραίων πριν το 1922 που σώθηκε από τη φωτιά. Οι Τούρκοι τη συνοικία την αποκαλούν «Δαμασκό». Όπως λένε «εδώ έχει πιο πολλούς Σύρους απ' ότι στη Συρία». Δεν είναι όμως η εικόνα της περιοχής όπως ήταν το περασμένο καλοκαίρι. Στους δρόμους δεν έχει κανέναν Σύρο. Η δημοτική αρχή ξαναφύτεψε το γκαζόν στα πάρκα και στις νησίδες, Σύρος δεν υπάρχει πια ούτε για δείγμα.\nΜετανάστες και πρόσφυγες έχουν μεταφερθεί λοιπόν από τον Οσμάν στις περιοχές απέναντι από τη Λέσβο και τη Χίο με λεωφορεία φορτωμένα σε αυτοκίνητα οδικής βοήθειας. Με σχολικά λεωφορεία από την ώρα που τα παιδιά σχολάνε μέχρι την επομένη το πρωί που τα λεωφορεία θα ξαναχρησιμοποιηθούν για τη μεταφορά μαθητών. Με ένα κονβόι ΙΧ, πράγμα που επιτρέπει ακόμα κι όταν ένα αυτοκίνητο το σταματήσει η αστυνομία όλα τα άλλα να κατευθυνθούν στον προορισμό τους. Υπάρχουν όμως και... VIP μεταφορές όπως ανδρών ως πλούσιων αράβων με βιτρίνα Ρωσίδες συνοδούς ακόμα και... με νεκροφόρες! Οι τελευταίες λέει ο Οσμάν είναι ακριβές υπηρεσίες και πληρώνονται εξτρά σχεδόν όσο και το πέρασμα στο νησί.\nΣτην κορυφή είναι τα μέλη της μαφίας. Οι περισσότεροι είναι στη δουλειά πάνω από 20 χρόνια. Παλιότερα το κάνανε για κανένα καλό μεροκάματο. Πλέον και ιδιαίτερα τον τελευταίο χρόνο τα λεφτά είναι πολλά και αξίζει τον κόπο κανείς ακόμα και να ρισκάρει...


Formula 1 - GP Βραζιλίας: Θρίαμβος Φερστάπεν σε ένα συγκλονιστικό αγώνα! - AgrinioTimes.gr\n18 Νοεμβρίου 2019 08:50 18 Νοεμβρίου 2019 02:34 AgrinioTimes\nΔεύτερος τερμάτισε ο Pierre Gasly με την Toro Rosso και τρίτος ο Lewis Hamilton με τη Mercedes, η θέση του οποίου κινδυνεύει όμως, καθώς είχε επαφή με τον Alex Albon στη μεταξύ τους μάχη για τη δεύτερη θέση, στον προτελευταίο γύρο. Δράμα για τη Ferrari με τους οδηγούς της να αλληλοεξουδετερώνονται.\nΑς πάρουμε όμως τα πράγματα από την αρχή. Η πίστα του Ιντερλάγκος υποδέχθηκε ομάδες και οδηγούς με καλοκαιρία, τον ήλιο επιτέλους να λάμπει, τη θερμοκρασία αέρα στους 20 βαθμούς Κελσίου ενώ αυτή του οδοστρώματος είχε σκαρφαλώσει στους 39 – η υψηλότερη που είχαμε δει φέτος στη Βραζιλία (και που στην πορεία του αγώνα σκαρφάλωσε ως τους 46).\nΟ Max Verstappen βρισκόταν στην pole position για δεύτερη φορά στην καριέρα του, έχοντας πλάι στη Red Bull του τη Ferrari του Sebastian Vettel. Πίσω τους είχαν τις δύο Mercedes, με τον Charles Leclerc που είχε καταταχθεί τέταρτος στη μάχη της pole, να έχει ποινή δέκα θέσεων για αλλαγή υβριδικής μηχανής και να εκκινεί δέκατος-τέταρτος.\nΌταν έσβησαν τα κόκκινα φώτα ο Verstappen έφυγε μπροστά και έστριψε πρώτος ενώ πίσω του ο Hamilton πέρασε τον Vettel από την εξωτερική, σε μία εκκίνηση χωρίς απρόοπτα. Πιο πίσω ο Leclerc πήρε τρεις θέσεις στον πρώτο γύρο και μπήκε στη δεκάδα στον τέταρτο, όντας πρωταγωνιστής στις όπως πάντα εντυπωσιακές μάχες του midfield.\nΜε την κατάσταση στην κορυφή σταθερή, η προσοχή είχε στραφεί στον Μονεγάσκο που στον πέμπτο γύρο είχε περάσει και τις δύο Haas ανεβαίνοντας όγδοος. Δύο γύρους μετά, εκμεταλλεύτηκε τη χρήση DRS και πέρασε και την Alfa Romeo του Kimi Raikkonen. Κι όλα αυτά, παρότι είχε εκκινήσει με τη μέση γόμα ενώ οι ανταγωνιστές του είχαν τη μαλακή.\nΤο πρώτο απρόοπτο ήρθε στο γύρο 8, με την προσπάθεια του Daniel Ricciardo να προσπεράσει τον Kevin Magnussen, να οδηγεί σε σύγκρουση. Ο οδηγός της Renault πλήγωσε την εμπρός αεροτομή του και αναγκάστηκε να επιστρέψει στα pit για αλλαγή ενώ εκείνος της Haas έκανε τετ α κε. Οι αγωνοδίκες εξέτασαν το συμβάν και επέβαλλαν ποινή 5 δευτερολέπτων στον Αυστραλό που θεωρήθηκε υπαίτιος της σύγκρουσης.\nΣτο δέκατο πέρασμα ο Leclerc πέρασε και τον «best of the rest» Pierre Gasly και βρέθηκε έκτος, μόλις 15 δευτερόλεπτα πίσω από την κορυφή. Εκεί ο Verstappen δεν είχε πίεση, ήταν 2.3 δευτερόλεπτα μπροστά από τον Hamilton, ο οποίος είχε αντίστοιχο προβάδισμα έναντι του Vettel.\nΣτον γύρο 21 άρχισε η μάχη στρατηγικής. Η Mercedes κυνήγησε το underuct και κάλεσε στα pit τον Hamilton που είχε εν τω μεταξύ μειώσει τη διαφορά από τον Verstappen κάτω από τα δύο δευτερόλεπτα.\nΈνα γύρο μετά τον μιμήθηκε ο Ολλανδός και παρότι οι μηχανικοί της Red Bull έκαναν εξαιρετικό pit stop με χρόνο 1.9 δευτερόλεπτα, ο 22χρονος βρήκε μπροστά του στο pit lane τη Williams του Kubica χάνοντας χρόνο αφού ο Πολωνός παραλίγο να τον στείλει στον τοίχο.\nΈτσι επέστρεψε στην πίστα πίσω από τους Leclerc-Hamilton. Ο παγκόσμιος πρωταθλητής απαλλάχθηκε άμεσα από τη Ferrari όμως το ίδιο έκανε και ο Verstappen. Και μπαίνοντας στον γύρο 23 ο Verstappen επιτέθηκε στον Hamilton και τον πέρασε καθοδόν για την πρώτη στροφή!\nΣτον γύρο 26 μπήκε για αλλαγή ελαστικών και ο Vettel, αφήνοντας στην πρωτοπορία τον Bottas που ακόμα δεν είχε κάνει αλλαγή. Όμως η Ferrari επέλεξε τη μέση γόμα, πράγμα που επέτρεπε στον Γερμανό να φτάσει μέχρι τέλους χωρίς άλλη αλλαγή, σε αντίθεση με τους Verstappen-Hamilton.\nΜία ενδιαφέρουσα επιλογή την οποία ακολούθησε και η Mercedes με τον Bottas, επιλέγοντας όμως για τον Φινλανδό τη σκληρή γόμα της Pirelli! Κι εδώ είχαμε ξεκάθαρα στρατηγική ενός pit stop.\nΦτάνοντας στον γύρο 30 ήρθε και η σειρά του Leclerc για αλλαγή αφού τα ελαστικά του σημείωναν σημαντική πτώση σε απόδοση. Με 41 γύρους μπροστά, δεν μπορούσε να βάλει τη μαλακή άρα καθώς η Scuderia ακολούθησε στρατηγική ενός pit stop, του έβαλε τη σκληρή γόμα.\nΦτάνοντας στα μισά του δρόμου, ο Verstappen είχε πάρει ξανά ανάσα όντας σχεδόν 3 δευτερόλεπτα μπροστά αλλά όντας «κλειδωμένος» στην ίδια στρατηγική με τον Hamilton. Πίσω τους ο Vettel ήταν 10 δευτερόλεπτα μακριά αλλά ελπίζοντας να κρατήσει «ζωντανά» τα ελαστικά του μέχρι τέλους και άλλα δέκα πιο πίσω ο Bottas που δεν χρειαζόταν άλλο pit stop.\nΚι όμως το έκανε και το έκανε πριν από όλους, με τη Mercedes να ξαφνιάζει τον ανταγωνισμό βάζοντας τη μέση γόμα στον Φινλανδό, βλέποντας πως η σκληρή δεν απέδιδε τα αναμενόμενα.\nΣτον γύρο 44 μπήκε στα pit το μονοθέσιο #44, η άλλη Mercedes, με τον Hamilton να κυνηγάει ξανά το undercut. Η Red Bull αντέδρασε άμεσα, έκανε ξανά pit stop που κράτησε μόλις 1.9 δευτερόλεπτα αλλά αυτή τη φορά ο «ταύρος» επέστρεψε στην πίστα μπροστά. Αμφότεροι έβαλαν τη μέση γόμα.\nΕπί σειρά γύρων η προσοχή στράφηκε στη μάχη για την πέμπτη θέση, με τον Leclerc να έχει ελαστικά σκληρής γόμας, κατά 12 γύρους πιο ταλαιπωρημένα από τα ελαστικά μέσης γόμας του Bottas. Κι όμως η Ferrari κρατιόταν μπροστά.\nΣτον γύρο 50 ολοκληρώθηκαν οι αλλαγές για τον Vettel που έβαλε μαλακή γόμα για το τελευταίο του stint και επέστρεψε στην πίστα μπροστά από τον teammate του.\nΦτάνοντας στον γύρο 52 ήρθαν κακά μαντάτα για τη Mercedes καθώς καπνός άρχισε να βγαίνει από το πίσω μέρος της W10 του Bottas, προκαλώντας την εγκατάλειψη του Φινλανδού. Με καθυστέρηση ο διευθυντής αγώνα Michael Masi αποφάσισε την είσοδο του αυτοκινήτου ασφαλείας στην πίστα.\nΚι εκεί η στρατηγική βρέθηκε ξανά στο προσκήνιο. Ο πρωτοπόρος Verstappen μπήκε στα pit και έβαλε τη μαλακή γόμα, ο Leclerc έκανε το ίδιο. Αντίθετα Hamilton και Vettel παρέμειναν στην πίστα, με τον Βρετανό πλέον στην πρωτοπορία αλλά με ελαστικά 8 γύρους πιο παλιά και κατά ένα σκαλί πιο σκληρά από εκείνα του Verstappen. Όπως και οι Vettel (κατά 4 γύρους), Albon (4) και κυρίως ο Leclerc (11).\nΤο αυτοκίνητο ασφαλείας αποχώρησε στο τέλος του γύρου 59 από τους 71 και ο Verstappen κατάφερε να περάσει τον Hamilton στην πρώτη κιόλας στροφή! Πίσω του ο Albon πέρασε τον Vettel, με τη Red Bull να είναι η κερδισμένη της επανεκκίνησης.\nΣτο ξεκίνημα του γύρου 65 ο Vettel προσπάθησε με αρωγό το DRS να κλέψει μία θέση από τον Ταϊλανδό αλλά ο 23χρονος «έβγαλε αγκώνες» και αμύνθηκε σθεναρά.\nΣτο επόμενο πέρασμα από την ευθεία εκκίνησης-τερματισμού ο Leclerc πέρασε τον teammate του, ο Vettel αντεπιτέθηκε και η ανεπαίσθητη επαφή ανάμεσα στους πίσω αριστερό τροχό του Γερμανού και τον εμπρός δεξιά του Μονεγάσκου, είχε ως αποτέλεσμα να τεθούν αμφότεροι εκτός αγώνα.\nΤο αυτοκίνητο ασφαλείας έκανε ξανά την εμφάνισή του και τότε ήταν ο Hamilton αυτός που τόλμησε να αλλάξει ελαστικά, χάνοντας μία θέση από τον Gasly. Την πήρε πίσω με το που άρχισε ξανά η δράση στον γύρο 70 από τους 71 και έπειτα επιτέθηκε στον Albon.\nΗ κόντρα τους εξελίχθηκε σε επαφή, με τον Albon να κάνει τετ α κε και να χάνει από τα χέρια του το πρώτο βάθρο της καριέρας του. Όσο για τον Lewis, πλήγωσε την εμπρός αεροτομή του και έπεσε ξανά πίσω από τον Gasly, τον οποίο δεν κατάφερε να περάσει.\nΈτσι ο Verstappen πήρε τη νίκη που του είχε στερήσει ο Ocon δώδεκα μήνες νωρίτερα, ο Gasly πανηγύρισε το καλύτερο πλασάρισμα της καριέρας του ανεβαίνοντας για πρώτη φορά στο βάθρο, εκεί που βρέθηκε και ο Hamilton αν και οι αγωνοδίκες ανακοίνωσαν πως θα εξετάσουν το συμβάν.\nΤέταρτος τερμάτισε ο Carlos Sainz που ισοφάρισε το καλύτερο αποτέλεσμα της καριέρας του, παρότι εκκίνησε τελευταίος! Ακολούθησαν οι δύο Alfa Romeo, η Renault του Ricciardo, η McLaren του Lando Norris, η Racing Point του Sergio Perez και η Toro Rosso του Daniil Kvyat.\nUPDATE: Τιμωρήθηκε τελικά ο Hamilton, στο βάθρο McLaren και Sainz!


14 Ιουλίου 2020 • Ώρα δημοσίευσης: 9:51 πμ\nΠτωτικά κινούνται οι δείκτες των ασιατικών χρηματιστηρίων μετά και την ανακοίνωση των στοιχείων για το εμπόριο της Κίνας τον Ιούνιο.\nΟι εξαγωγές της Κίνας αυξήθηκαν 4,3% σε ετήσια βάση τον Ιούνιο, ενώ οι εισαγωγές αυξήθηκαν 6,2%, σύμφωνα με τα αποτιμημένα σε γουάν στοιχεία από τα τελωνεία. Τα αποτιμημένα σε δολάριο στοιχεία αναμένονται αργότερα. Οι αναλυτές παρακολουθούν τα στοιχεία αναζητώντας τυχόν ενδείξεις για την οικονομική ανάκαμψη της Κίνας μετά και την επιβολή lockdowns νωρίτερα φέτος με στόχο τον περιορισμό της εξάπλωσης του κορονοϊού. Τη Δευτέρα ο γενικός διευθυντής του ΠΟΥ Tedros Adhanom Ghebreyesus προειδοποίησε ότι “πολλές χώρες κατευθύνονται προς τη λάθος κατεύθυνση”.\nΣτη Σιγκαπούρη ο Straits Time έχασε 0,84%. Η οικονομία της Σιγκαπούρης συρρικνώθηκε 12,6% το β’ τρίμηνο σε σχέση με το αντίστοιχο περυσινό διάστημα.


«Ο Ερντογάν μας φοβάται, μας φοβάται πολύ» - ΤΑ ΝΕΑ\ntanea.gr > Έντυπες Ειδήσεις > Κόσμος > «Ο Ερντογάν μας φοβάται, μας φοβάται πολύ»\nΚώστας Κωνσταντίνου 6 Μαρτίου 2021 | 05:00\nΤον περασμένο Δεκέμβριο, το Κόμμα του Μέλλοντος (GP) υπό τον πρώην πρωθυπουργό της Τουρκίας Αχμέτ Νταβούτογλου και άλλα πρώην κορυφαία στελέχη του AKP έκλεισε έναν χρόνο ζωής. Μερικές μέρες μετά, στις 12 Ιανουαρίου, ο Σελτζούκ Οζνταγ, αντιπρόεδρος του GP, έβγαινε από το σπίτι του στην Αγκυρα για να πάει στην προσευχή της Παρασκευής όταν ομάδα νεαρών του επιτέθηκε με λοστούς, τον κτύπησε άγρια και τον άφησε αιμόφυρτο στον δρόμο, με σπασμένο το χέρι, σοβαρή διάσειση και σκισμένο το κεφάλι, το οποίο χρειάστηκε 17 ραφές. Η επίθεση, την οποία ο Αχμέτ Νταβούτογλου αποκάλεσε πράξη πολιτικής τρομοκρατίας, καταγράφηκε από κάμερες και από κινητό περιοίκου και προκάλεσε ιδιαίτερη ανησυχία τόσο στην Τουρκία όσο και εκτός, όχι μόνο γιατί ξύπνησε άσχημες μνήμες από το απώτερο πολιτικό παρελθόν, αλλά κυρίως γιατί ήταν η πρώτη σε τόσο υψηλόβαθμο στέλεχος κόμματος. Και όχι βέβαια η πρώτη του είδους, το τελευταίο διάστημα. Ο Σελτζούκ Οζνταγ μιλάει αποκλειστικά στα «ΝΕΑ» και, χωρίς περιστροφές, σκιαγραφεί τα κίνητρα των δραστών αλλά και την απολυταρχική, όπως σημειώνει, στροφή της Αγκυρας αποδίδοντας στην τουρκική κυβέρνηση συνεργασίες με παράνομους κύκλους. Εξηγεί τι πρεσβεύει το Κόμμα του Μέλλοντος και πώς σκοπεύει να αλλάξει τις ισορροπίες στο πολιτικό σκηνικό της γείτονος.\nΥπήρξατε πρόσφατα θύμα μιας αποτρόπαιης επίθεσης. Επιτρέψτε μου να αρχίσω εκφράζοντας τη συμπάθειά μου και να σας ρωτήσω ποιος πιστεύετε ότι ευθύνεται.\nΚατ' αρχάς λυπάμαι που έγινα θέμα συζήτησης με αυτή την αφορμή. Η ρητορική πόλωσης των αξιωματούχων της κυβέρνησης συνασπισμού ενθαρρύνει τους ακραίους των οπαδών τους να πραγματοποιούν τέτοιες επιθέσεις, συνήθως ενάντια σε πολιτικούς και δημοσιογράφους. Η προσοχή στρέφεται στο Κόμμα Εθνικιστικής Δράσης (MHP), διότι αυτές οι επιθέσεις ευθυγραμμίζονται με τη ρητορική του αλλά και διότι ύστερα από αυτές τις - αυξανόμενες - επιθέσεις υπάρχουν και δηλώσεις από άτομα που σχετίζονται με τον χώρο και τις επικροτούν.\nΥπήρξε πρόοδος στον εντοπισμό των δραστών;\nΔεν υπάρχει σοβαρή διερεύνηση. Απόδειξη τούτου, στη δική μου περίπτωση δεν υπάρχει ταυτοποίηση πάρα το γεγονός ότι φαίνονται οι δράστες από οπτικό υλικό και μαρτυρίες. Ούτε και οι δίκες σε αυτές τις περιπτώσεις είναι δίκαιες ή αμερόληπτες.\nΣκέφτομαι πόσο αδιανόητο ήταν αυτό το κλίμα πριν από 15 χρόνια π.χ., ότι ο κόσμος επένδυε στον εκδημοκρατισμό της Τουρκίας.\nΟντως. Πριν από 15 χρόνια δεν συνέβαιναν αυτά και εάν συνέβαιναν θα υπήρχε άμεση ανταπόκριση πρωτίστως από την αστυνομία και το δικαστικό σώμα. Το ίδιο το πολιτικό κλίμα ήταν το μεγαλύτερο εμπόδιο στη διενέργεια τέτοιων επιθέσεων. Ομως, η πολιτική ρητορική και πρακτική άλλαξε τρομερά τα τελευταία χρόνια. Η χώρα έχει κινηθεί σε μία απολυταρχική μορφή διακυβέρνησης, η οποία συχνά εξυπηρετεί τα συμφέροντα της ίδιας της κυβέρνησης. Η πολιτική εξουσία συνήψε συμμαχίες και με μη πολιτικές δυνάμεις: έναν αριθμό έκνομων παραγόντων, οι οποίοι είχαν επιρροή στο πολιτικό σκηνικό στη δεκαετία του '90. Αυτοί οι άνθρωποι προσπαθούν να επαναφέρουν τις παλιές τους πρακτικές και βρίσκουν πρόσφορο έδαφος για να δράσουν εντός του κρατικού μηχανισμού. Και η κυβέρνηση το επιτρέπει, διότι έχει απολέσει τη λαϊκή υποστήριξη που είχε κάποτε. Και προσπαθεί να διατηρήσει την εξουσία με το να τη μοιράζεται με τέτοιες δυνάμεις. Αυτό δεν είναι καλό για τη χώρα.\nΜαζί με άλλα πρώην ηγετικά στελέχη του ΑΚΡ αποχωρήσατε και φτιάξατε νέα σχήματα, όπως το, δικό σας, Κόμμα του Μέλλοντος και το DEVA. Εξηγήστε μου γιατί.\nΤο κάναμε, λόγω της απομάκρυνσης του AKP από τις ιδρυτικές του αρχές, τον σημερινό προσανατολισμό του προς την κοινωνική κηδεμόνευση σε συνεργασία με άλλα κέντρα εξουσίας αντί του λαού αλλά και λόγω ηθικών διαφορών. Πριν φύγουμε από το AKP τους προειδοποιούσαμε συνεχώς. Δεν εισακουστήκαμε. Ο Νταβούτογλου υπήρξε εκλεγμένος πρωθυπουργός. Κάποιοι από εμάς είχαμε εκλεγεί τρεις φορές βουλευτές. Μας κήρυξαν απλά προδότες και μας έδιωξαν.\nΠαρότι τα κόμματά σας παραμένουν μικρά σχετικά, η σφοδρότητα των επιθέσεων εναντίον τους από την κυβερνητική συμμαχία είναι αξιοσημείωτη. Γιατί; Είναι φόβος; Και τι θα μπορούσε να αλλάξει το Κόμμα του Μέλλοντος;\nΑυτή τη στιγμή οι έρευνες μας δίνουν 5-8%. Η κυβέρνηση μας φοβάται, ναι. Πολύ. Διότι γνωρίζουμε τη βάση του AKP. Φωνές σαν τη δική μας είναι πολύ πιο αποτελεσματικές. Η βάση, λοιπόν, δεν είναι ικανοποιημένη και η απαρέσκειά της αυξάνεται. Μέχρι πρότινος υπήρχαν άνθρωποι που τους ψήφιζαν διότι δεν είχαν επιλογή. Τώρα η επιλογή υπάρχει και η κυβέρνηση το γνωρίζει.\nΑν υποθέσουμε λοιπόν ότι το Κόμμα του Μέλλοντος είναι όντως ο ρυθμιστής στις επόμενες εκλογές. Με ποιον θα συμμαχήσετε; Θα μπορούσε να είναι το AKP;\nTo Κόμμα του Μέλλοντος δεν προέκυψε συγκυριακά. Στην Τουρκία, με εξαίρεση κόμματα με απόλυτη ιδεολογική βάση και το CHP (σ.σ.: η μείζων αντιπολίτευση), τα κόμματα είναι παροδικά. Για αυτό εμείς λαμβάνουμε πρόνοια έτσι που το κόμμα μας να κρατήσει. Εξού και το ονομάσαμε Κόμμα του Μέλλοντος. Είμαστε έτοιμοι και για πρόωρες εκλογές. Αλλά αυτό που αποκαλείτε «συμμαχία» είναι ενάντια στις αρχές μας. Συμμαχούμε ήδη με κόμματα και με ομάδες πολιτών τα οποία μοιράζονται τις ίδιες αντιλήψεις με εμάς, όπως ένα ισχυρό κοινοβουλευτικό σύστημα, εγγυήσεις για βασικά συνταγματικά δικαιώματα και ελευθερίες, ανεξάρτητο και αμερόληπτο δικαστικό σύστημα, ΜΜΕ αλλά και την ελευθερία της έκφρασης. Και εάν με ρωτήσετε κατά πόσο θα συμμαχούσαμε με το AKP εάν υιοθετήσει αυτές τις αρχές, θα σας πω το εξής: η αιτία ενός προβλήματος δεν μπορεί να είναι μέρος της επίλυσής του. Θέλουμε να ανοίξουμε μια νέα σελίδα, καθαρή, χωρίς εγκληματικές διασυνδέσεις. Ποτέ δεν θα μοιραστούμε τα κακά αυτής της ηγεσίας.\nΟ Νταβούτογλου ήταν το μυαλό πίσω από ένα νέο δόγμα σε σχέση με την εξωτερική πολιτική της Τουρκίας. Το ανέλυσε στο βιβλίο του, συζητήθηκε εκτενώς και εκτός της χώρας. Σήμερα η εικόνα της εξωτερικής πολιτικής της Τουρκίας παραμένει συχνά ασαφής. Γιατί;\nΟ Νταβούτογλου είναι ένας πολιτικός ο οποίος όντως άφησε ένα σημαντικό στίγμα ως σύμβουλος, ως υπουργός Εξωτερικών και ως πρωθυπουργός. Δέχεται κριτική για τη γραμμή του στη Συρία. Ομως, όπως θα θυμάστε, η προτεραιότητά του ήταν τα μηδενικά προβλήματα στην εξωτερική πολιτική και η σύναψη όσο το δυνατόν περισσότερων συμμαχικών σχέσεων. Αυτό είχε αποδώσει καρπούς και η Τουρκία απέκτησε κύρος διεθνώς. Εγινε το προσωρινό μέλος του Συμβουλίου Ασφαλείας του ΟΗΕ με τις περισσότερες ψήφους, ήταν ο μεσολαβητής στη συμφωνία με το Ιράν, η χώρα από την οποία ο κόσμος ανέμενε προτάσεις για τα Βαλκάνια και τη Μέση Ανατολή. Υπό τον Νταβούτογλου, η Τουρκία άνοιξε περισσότερες πρεσβείες και προξενεία από κάθε άλλη χώρα, ειδικά στην Αφρική, και εφάρμοσε την πλέον περίβλεπτη εξωτερική πολιτική των τελευταίων δεκαετιών για τη χώρα. Παρ' όλ' αυτά, η κυβερνητική συμμαχία ψάχνει για έναν αποδιοπομπαίο τράγο για τα δικά τους λάθη. Πλέον είναι ένας πολιτικός αντίπαλος και με το να του τα φορτώνουν πετυχαίνουν με έναν σμπάρο δυο τρυγόνια.\nΤι πιστεύει το Κόμμα του Μέλλοντος ως προς τα ελληνοτουρκικά και το Κυπριακό;\nΟπως σας είπα και πριν, η πολιτική μας εστιάζει σε μηδενικά προβλήματα. Αυτό ισχύει και στα ελληνοτουρκικά. Αλλά και στο Κυπριακό, η στιγμή που φτάσαμε εγγύτερα στη λύση ήταν το σχέδιο Ανάν και νομίζω πως δεν χρειάζεται να υπενθυμίσουμε ποιος ασκούσε επιρροή στην εξωτερική πολιτική εκείνη την περίοδο. Αν το ερώτημα είναι ποιος θέλει περισσότερο το Κυπριακό να σταματήσει να είναι πρόβλημα και να γίνει πηγή ειρήνης και ηρεμίας ανάμεσα στην Ελλάδα και την Τουρκία, θα απαντούσα οι δύο λαοί μας. Για αυτό και πρέπει να πάρουμε την πρωτοβουλία και να λύσουμε οριστικά τα μεταξύ μας ζητήματα.\nΠέντε χρόνια πριν από τον κοροναϊό Από το 2014 θεωρούνταν πιθανή εστία πανδημίας η ιχθυαγορά της Ουχάν\nΗ πρώτη Πράσινη υποψήφια καγκελάριος της Γερμανίας\nΣαρώνει ο τυφώνας τις Ανατολικές Φιλιππίνες\nΝτιλ για 1 εκατομμύριο δόσεις του Sputnik-V\nΟ Πούτιν θα μιλήσει στην τηλεδιάσκεψη κορυφής